text:
Introdukshon di e Orkesta pa Mucha na Bonieru
Muzik ta kore den e sanger boneriano. For di hopi hóben muzik ta hunga un ròl importante den e kultura boneriano. Na skol a pone materianan kreativo manera arte i muzik na e último lugá i ta duna lèsnan di aritmétika i idioma hopi balor.
E inisiativa ku Orkesta pa Mucha Hulanda a tuma algún aña atrás i ku entretanto el a hiba na e islanan karibense, ke trese un kambio den esaki.
Nos ta konvensí ku materianan kreativo manera tokamentu huntu ta mes importante ku siña konta, skirbi i lesa.
Pa motibu di situashon na kas hopi mucha no ta haña oportunidat pa bai lès di muzik i/òf siña toka un instrumènt. Orkesta pa Mucha ke kambio den esaki i p’esei ta trese ‘skol di muzik’ den klas!
Un proyekto musikal i sosial
Orkesta pa Mucha Boneiru tin komo meta pa duna tur mucha na Boneiru oportunidat pa siña ku tokamentu di un instrumènt musikal i tokamentu huntu ta hopi agradabel!
Ta sientífikamente demostrá ku tokamentu huntu tin un efekto positivo riba inteligensia i abilidatnan sosial di mucha. E efekto aki ta surgi pasobra tokamentu tin un efekto positivo i stimulante riba konekshonnan neuronal den e selebre. Muchanan ku ta toka huntu ta siña traha huntu,apoyá otro, warda riba otro i hopi mas.
Mas tantu aktividat positivo organisá pa mucha, ménos lihé nan ta fèrfelá nan mes. Meskos ku deporte, muzik ta hasi e mucha mas fuerte i mas felis.
Struktura na alkanse di un i tur
Introdusiendo un orkesta pa mucha den skol, nos por krea un struktura asesibel den skol di manera ku tur mucha por haña oportunidat pa deskubrí i desaroyá nan talento musikal. E benifisio ta, ku e lèsnan ta tuma lugá bou di ora di skol.
Tur siman e muchanan ta haña lès di un dosente di muzik animá. Ta kuminsá ku lèsnan di formashon musikal general i lès di kanto i gradualmente ta amplia esaki na e método di Orkesta pa Mucha: toka instrumèntnan huntu den un orkesta di bèrdat!
Na un manera di wega i lihé e muchanan ta siña toka fió, altfió, chèlo, kontrabas, tròmpèt, trombon, klarinèt, korneta, duarsflùit, hobo òf perkushon pa despues nan toka huntu den un orkesta!
Organisashon di e Orkesta pa Mucha na Boneiru ta den man di e organisashon lokal Fundashon Mangazina di Rei.


c: text/html

text:
…Komo parti di CTB su promoshon na New York..
WILLEMSTAD- 7 di novèmber 2017 – Resientemente Ofisina di Turismo di Kòrsou (CTB) a lansa na New York un aviso por medio di un wega interaktivo. Meta di e aviso interaktivo aki ta pa stimulá kuriosidat di esnan na New York pa sa mas tokante Kòrsou su produkto.
‘Gamification’ a bira un trènt mundial ku tin un impakto grandi riba diferente industria. Ku e proyekto spesífiko aki, CTB lo oumentá e interakshon ku e potensial turista na New York ku ya kaba ta buskando un destinashon pa bishitá durante di e temporada di wenter e aña aki. E wega atraktivo, kolorido i spesialmente diseñá pa Kòrsou ta keda promové via medionan sosial i ta enkurashá usuarionan pa purba baha un avion riba e vershon animá di Kòrsou. Un aterisahe eksitoso lo duna e usuario chèns di drenta un rifa na unda e lo por gana un premio grandi kual ta un biahe pa 2 persona kortesia di JetBlue Vacations i Hilton Curaçao. Usuarionan por kompartí e wega ku nan amigu i kontaktonan i eksplorá paketenan di biahe atraktivo pa Kòrsou di JetBlue Vacations.

robotstxt: allowed

filter: keep


text:
Category: ECONOMIA
Workshop organisa door di Departamento di Asuntonan Economico/IDEA tabata hopi informativo y interesante Topico : “Business License” -Explaining the new guidelines and procedure of getting a License for your Business in Aruba-
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) y cu colaboracion di su…
Indice di Prijs di Consumo, base Juni 2019 October 2022
02 CPI Press Release October 2022 Papiamento 01 CPI Press Release October 2022 English
Workshop Idea “Time for Taxes” tabata bon atendi
ORANJESTAD – Departamento di Asuntonan Economico, Comercio y Industria (DEZHI) mediante su unidad di Iniciativapa Desaroyo pa Empresa Arubano (IDEA) y cu colaboracion di Departamento…
SER (Corsow) ta konsehá riba proposishon pa oumentá suèldu mínimo
WILLEMSTAD, 15 di novèmber 2022 – Konseho Sosial Ekonómiko (SER) a emití awe su konseho na Minister di Desaroyo Sosial, Labor i Bienestar (SOAW) señora…
“Workshop Business License” -Explaining the new guidelines and procedure of getting a License for your Business in Aruba-
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) y cu colaboracion di su…
Importacion y exportacion, tres kwartaal 2022 Oficina Central di Estadistica ta presenta e resultadonan principal di e cifranan di importacion y exportacion, tres kwartaal 2022.
Importacion y exportacion, tres kwartaal 2022 Oficina Central di Estadistica ta presenta e resultadonan principal di e cifranan di importacion y exportacion, tres kwartaal…
Gas ta mas barata of no? Kier switch pa gas y awor entrante 15 november prijs di cylinder di gas lo subi pa 60 Florin y maximo 4 cylinder pa aña
Diahuebs mainta Aruba ta habri cu e noticia cu entrante 15 di November e prijs pa cyl di gas ta bira 60 florin. I un…
Banco Central di Aruba a pone condicionnan nobo pa C.A.P.A.
Na november 2021 Banco Central Aruba ( BCA) a haci su evaluacion ‘on site’ y den cuadro di esaki na januari ultimo CAPA a ricibi…
Consumer Price Index (CPI) for August 2022.
02 CPI Press Release August 2022 Papiamento 01 CPI Press Release August 2022 English
D.I.M.P. a tene un conferencia di prensa tocante, belasting di number di auto, inkomstenbelasting y KOR.
Diahuebs D.I.M.P. a tene un conferencia di prensa tocante e topiconan di belasting di number di auto, inkomstenbelasting y KOR. Durante e conferencia aki Sra….


text:
Pueblo Soberano ku su lider polítiko Helmin Wiels a bira a partido di mas grandi na Kòrsou. Esaki despues ku mester a tene elekshon adelantá pa motibu ku gabinete Schotte a pèrdè sosten di mayoria. Segun e konteo preliminar di voto hasi pa Konseho Supremo Elektoral, Pueblo Soberano a logra un kantidat di 19716 voto.
Ku e viktoria aki Pueblo Soberano ta bira e di dos partido ku den último 17 aña nan ta logra destrona PAR komo e partido di mas grandi. Frente Obrero a logra esaki den elekshon nan di 2002 i 2003. Interesante ta ku despues di e dos viktoria nan aki di Frente Obrero e partido a keda bai atras na voto.
Pueblo Soberano a krese den tur elekshon ku e la partisipá pero ningun di e kresementu nan tabata mas signifikativo ku esun di e elekshon aki. Den dos aña di tempu Pueblo Soberano a logra krese ku 5830 voto, e kresementu di mas grandi den su historia polítiko.
E elekshon aki a konta tambe ku un kantidat enorme di votadó. Tabata tin un kantidat total di 87058 voto bálido ku e keda depositá. Esaki ta un kantidat di 12718 voto bálido mas ku na elekshon di 2010 kaminda tabata tin un kantidat di 74340 voto bálido. A base di esaki no tabata hustu pa kompará e resultado di elekshon di 2010 ku esun di 2012 sin modifiká e resultado di elekshon 2010. Mester modifiká e resultado di elekshon 2010 i hasié na mesun nivel ku e kantidat di hende ku a bai vota na 2012.
Den e siguiente tabla tin e resultado di elekshon 2010 i 2012 pa tur e partido nan i tambe e diferensia di voto entre 2010 i 2012 pa kada partido. E kolumna 2010 modifiká ta representá e kantidat di voto ku kada partido lo a haña na 2010 den e kaso ku 87058 hende a vota na 2010. Diferensia modifiká ta e diferensia entre e resultado di elekshon 2012 i 2010 modifiká.
Segun e resultado nan di diferensia modifiká por wòrdu konkluí ku en realidat ta tres partido so a krese den e elekshon aki. Pueblo Soberano, MAN i PAIS ta e úniko partido nan ku a krese di bèrdat. PAIS tabata e partido ku mayor kresementu den e elekshon aki, siguí pa Pueblo Soberano.
Pa motibu ku tin un márgen di eror nos ta kalkulá ku ni MFK, ni tampoko PNP no a bai atras ni tampoko krese. E dos partido nan aki a keda básikamente mesun grandi.
E partido ku a pèrdè mas tantu voto ta PAR. Si kompará PAR entre elekshon di 2010 i esun di 2012 nan a perde 5321 voto. E pèrdida di voto di PAR ta bira aun mas grandi si modifiká e kantidat di voto ku nan a haña na 2010 i kompará esaki ku e kantidat di voto ku nan a haña na 2012.


text:
DIVINO ta un compania distribuidor cu a inicia desde aña pasa na Aruba ofreciendo un portfolio extenso di ‘spirits’ na Aruba. Ubica den un edificio grandi y moderno den e zona industrial, cu bo no por perde bandi’i caminda ora ta pasa den Eagle. Divino a crea un espacio den e edificio specialmente unda nan por host un lunch pa cualkier celebracion of simplemente un lunch priva cu wine pairing.
Un biaha pa siman riba diamars Divino tin su lunch y pa luna di juni su menu ta consisti di:
Ceviche & Chips
Matua Sauvignon Blanc
Short Rib & Truffle Lacque
Shafer Relentless
Chocolate & Berries
Conundrum Red
E invitacion a yega na FOCUS pa forma parti di un grupo di invitado specialmente for di e sector di horeca pa disfruta di e lunch. E director y co-propietario di DIVINO, Michael van den Berg, ta duna un historia cortico di cada biña cu ta haci e ‘pairing’ cu ne. E chef cu a prepara e menu exkisito ta Ilja Cybulski y el a ricibi hopi compliments for di e grupo invita cu sigur ta personanan cu un paladar exigente.


text:
Komo Daisy Coffie, mi ta orguyoso di Sion Janga su logro kaminda el a habri kaminda pa hóbennan Boneriano bira miembro di e delegashon Hulandes ku ta bishita konferensia nan na nivel haltu manera esun anual di kambio di klima.
Kralendijk – 7 di novèmber 2022. Komo Daisy Coffie, mi ta orguyoso di Sion Janga su logro kaminda el a habri kaminda pa hóbennan Boneriano bira miembro di e delegashon Hulandes ku ta bishita konferensia nan na nivel haltu manera esun anual di kambio di klima.
Hóbennan manera Sion Janga, Jonathan Cranston, Julia Martinus i Maria Roldan ta hóbennan ku kurashi; hóbennan ku ke trese un kambio pa nan isla i esaki sigur ta algu ku mi ta apoyá.
Banda ku mi ta di opinion ku kambio di klima meresé mas atenshon na Boneiru, espesial ora mi lesa e rapòrt di Greenpeace kaminda ta mustra ku si nos no tuma akshon, nos isla lo disparsé bou di awa, mi ta di opinion tambe ku nos mester krea mas espasio pa nos hóbennan kompartí nan pensamentu nan, idea nan i solushonnan ku nos komo gobernante. No solamente riba área di kambio di klima pero riba tur área ku ta konserní nan.
Esaki ta algu ku mi ke bai traha duru riba dje, mirando ku e Gobièrnu aktual nunka no a krea un relashon ku hóbennan Boneriano espesial esnan den eksterior pa skucha nan preokupashonnan pero tambe idea nan ku nan tin pa ku Boneiru. M21 ke krea un plataforma kaminda hóbennan por ta den kontakto ku Gobièrnu strukturalmente pa trese input riba diferente tema.
Mi ta di opinion ku pa bo forma futuro di Boneiru, bo mester envolví esnan ku ta bai karga konsekuensia di e desishonnan ku nos tuma awe, kual ta nos hóbennan.
Désirée Coffie
Miembro di Konseho Insular


text:
“Nos ta bay tin e Fundraising Thanksgiving Brunch aki cu ta bay tuma luga diadomingo awor cu ta dia 20 di November. E ta bay ta di 11’or pa 2’or di atardi. E ta $59 pa persona. E ta inclui unlimited mimosas y dimes All You Can Eat. E ta bay completamente na e fundacion Ban Uni Man pa Cria nos Muchanan,” asina Noémi Tromp, ehecutivo di mercadeo di Marriott a informa.
E gesto di Marriott ta en conexion cu e dia di accion di gracia y dia nacional e internacional di derecho di mucha. E ta un oportunidad excelente, no solamente pa Aruba Marriott, pero pa e pueblo di Aruba por duna bek na comunidad, mientras ta disfruta di un brunch.
E brunch ta consisti di diferente stations, por ehempel e breakfast station, e omelet station, e carving station, e raw bar cu diferente mossels, cabaron y sigur tambe e sushi y sashimi, sin laga afo locual ta e pasta station y pizza oven caminda por scoge diferente pizza. Fuera di esey lo tin gelato y desserts.
Tur esaki y mas por disfruta diadomingo awo. Come dushi cu unlimited mimosas. Pa haci reservación mester yama La Vista. E number directo ta 520-6312. Yama lo mas pronto posible pa sigura e reservación. Ta spera di por conta cu presencia y donacion pa yuda e Fundacion Ban Duna Un Man Pa Cria Nos Muchanan. Tambe por manda un mensahe via Facebook y lo atende asina.


text:
Hoben ata bo oportunidad di haci un diferencia pa comunidad di Aruba. Afilia bo mes na LEO Club, e organisacion hubenil di Lions Clubs International, e organisacion di servicio mas grandi na mundo cu mas di 1.4 miyon di miembro.
LEO ta significa Liderazgo, Experiencia y Oportunidad. Miembronan di Clubnan LEO ta reuni, organiza y realiza proyectonan di servicio na bienestar di nos comunidad. Participando den e actividadnan aki e miembronan ta desaroya nan abilidadnan di Liderazgo, ta Experiencia den yuda nos comunidad ta un Oportunidad pa siña enfrenta refonan nobo y e responsabilidadnan cu esaki ta trece cune.
Ademas e ta alerta nan riba e necesidad cu ta biba den nos comunidad. Aruba One Happy Island Lions Club lo ta organizando un atardi di informacion diasabra 6 di maart venidero entre 4 pm y 5.30 pm na College Zaal EPI situa na Seroe Blanco.
Bo kier comparti bo idea, bo kier contribui positivamente y traha na bienestar di nos comunidad y bo kier conoce amistadnan nobo? Sea parti di e bunita proyecto aki y nos miembronan ta sperabo hunto cu bo amigo of amiga pa asina informabo y contesta cualkier pregunta cu bo por tin pa cu esaki.
Tambe por opta pa sigui e atardi aki via forma digital tambe tambe. Pa mas informacion por bishita nos facebook page Aruba One Happy Island Lions Club of email nos na ohilclubaruba@gmail.com .


text:
Rekordatorio.
KOMUNIKADO DI PRENSA 554/2022
22 novèmber 2022
Rekordatorio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Departamentu di Pèrmit di Polis (U.B.W.) ta partisipá lo siguiente.
Pa tur pèrmit pa evenementu, e petishon aki mester wòrdu entregá mas
tardá kuater (4) siman, 28 dia promé ku e fecha di e aktividat tuma lugá.
(Komunikado no.159/2022, 26 di mart 2022).
Organisadornan di evenemento lo sigiuente, tur petishon pa pèrmit di
artistanan no residensiá na Kòrsou (asina yamá “Buitenlandse
artiesten”) mester wòrdu entregá pa mas tardá dos (2) siman, 14 dia
promé ku e fecha riba kua e aktividat ta tuma lugá.
(Komunikado no.186/2022, 7 di aprel 2022)
Tur petishon di evenementonan, mester wòrdu entregá na lokèt di
pèrmit (vergunningenloket) na Eurobuilding situá na Saliña 127.
Tuma bon nota di esaki.


text:
Cu un parti di nos pueblo ta lubida lihe of tin un inmenso capacidad pa pordona, esey no por cambia nada di loke a pasa den pasado. Atrobe nos ta den un temporada di eleccion, y parce cu atrobe un parti di pueblo kier cera wowo pa asuntonan cu a causa hopi dolor den e sociedad pa via di mal maneho y manipulacion politico.
Mi ta sigur cu hopi hende a lubida kico a pasa awe 10 juli 1998. Riba e fecha aki, gobierno a firma un acuerdo pa ‘Aserca Airlines’ bira doño di ‘Air Aruba’. Durante e ceremonia aki, segun Diario, ‘Tur a accentua e importancia di e acuerdo aki pa e compania Air Aruba, pa turismo di Aruba y pa e trahadornan di Air Aruba’. Den practica, e acuerdo aki no a nifica mucho pa e compania nacional di aviacion, Aruba su turismo of su trahadonan. Segun algun hende, parce cu e unico cu a beneficia di e acuerdo aki, tabata ‘Aserca Airlines’. Pasobra no mucho tempo despues ‘Air Aruba’, e orguyo nacional, a wordo declara bancarota, mientras cu e doñonan di ‘Aserca Airlines’ a wordo declara como ‘persona non grata’, pa e mesun politiconan ‘amigo’. Pa hopi aña ‘Aserca Airlines’ no por a bula mas pa Aruba.
E ta bon pa nunca pueblo lubida e ehempel aki. Pasobra for di e caso di ‘Air Aruba’ algun les hopi importante por wordo siña. Den e añanan cu a sigui, Aruba a conoce varios compania di aviacion. Pero ningun di nan tabatin e imagen di ‘Air Aruba’ of e laso sentimental cu pueblo tabatin pa ‘Air Aruba’, siendo e prome compania di aviacion di pais Aruba. Hopi a lanta, pero casi tur a muri.
A pesar cu tur hende ta reconoce cu nos economia ta basa riba turismo, diferente gobierno a scoge pa subsidia otro companianan di aviacion enbes di uno local. Tambe diferente gobierno a para un banda sin haci nada, pensando cu e asunto di aviacion ta uno di sector priva so. Partido ABO no ta comparti e opinion aki. Un isla manera Aruba cu ta casi 100% dependiente di turismo, no por laga transporte di turista pa e isla, solamente den man di sector priva. Cu e mundo di aviacion ta uno complica y cu tin hopi competencia, esey nos ta reconoce. Pero si nos economia ta depende asina fuerte riba turismo, anto e ta logico cu Aruba no por depende solamente riba companianan di exterior pa e fluho di pasahero necesario. Paisnan cu un economia mas chikito cu esun di Aruba, tin nan propio compania di aviacion. E paisnan aki a comprende y a pone den practica e sabiduria bieu di nunca un pais mester ta 100% dependiente di un otro pa su desaroyo y bienestar. Den Caribe, paisnan manera Cayman Islands y St. Maarten tin nan propio compania di aviacion.
Den nos humilde opinion, Aruba tambe mester por tin su propio compania di aviacion nacional. Si tin un boluntad honesto y determinacion serio di parti di gobierno, enbes di uza e compania di aviacion pa solamente propaganda politico of transporte personal, esaki mester por ta posibel. E asunto di un compania nacional di aviacion ta un necesidad serio pa nos turismo y p’esey e mester haya tur atencion, sosten y apoyo. Esaki no kiermen cu un gobierno mester firma tur sorto di acuerdo di participacion anti-pueblo, acuerdonan dudoso of scoge atrobe pa un ‘amigo’, manera semper a sosode. Un gobierno tin cu sirbi e interes general y reconoce e balor di un compania di aviacion nacional. Un compania di aviacion nacional, tambe ta un simbolo di independencia!


text:
Den e episidio nobo di Red Table Talk, Gloria Estefan a comparti un di e momentonan mas duro cu e famia a biba, y cu a haci e relacion di mama y yiu a tambalea. Gloria Estefan a confesa tocante e homosexualidad di su yiu muhe Emily. Despues cu esun cu ta conduci e programa, Lili Estefan, cu tur sinceridad a papia con duro su divorcio tabata den un sesion di e programa di Red Table Talk: ‘The Estefans’, awor tabata e turno di Emily y Gloria. Den e capitulo mas reciente nan a papia sin reserva riba e dia cu e cantante a haya sa di e orientacion sexual de su yiu muhe.
Un momento cu leu di ser grato pa e hoben, e tabata menos agradabel door cu Emily, cu tambe ta artista a spera mas comprension di parti di su mama. Emily a bisa su mama: “Mira, mi ta cu e chick ey”, y prome cos cu Gloria Estefan a bise ta, cu si su wela muri ta su culpa… Eynan e dolor di Emily a cuminsa, nunca e lo bay lubida esey. Den e momentonan ey tabata evidente cu Gloria no a compronde door di kico su yiu tabata pasando. Ademas e tabatin miedo di e relacion cu e tabatin cu su mama cu ta hopi conservador y cu tabata grave di salud. Gloria Estefan tabata simplemente protegiendo su mama di cualkier disgusto cu por afecta su salud y tambe e situacion cu por afecta Emily su relacion cu su wela, e cantante a splica cu tur sinceridad.


text:
Pa di dos biaha International Men’s Day Dutch Caribbean a organisa e evento di homenahe na hende homber cu a destaca. Nan ta haci esey oficial traves di organisacion internacional di hende homber.
Na Aruba hende sa haci algo. Shamilla Williams, organisado di International Men’s Day Dutch Caribbean, a splica cu e ta un trabou duro pasobra pa seis aña e ta haciendo esey su so, aunke aña pasa e tabatin cuater hende muhe. E biaha aki nan a cuminsa cu accion di bende T-shirt pa dia di tata, Fundacion Hende Homber a join e y asina a haya mas yudansa.
Segun Williams, semper Minister Ursell Arends ta eynan y esey a pone cu e aña aki nan a haci algo un tiki mas grandi. Ta nan deseo di yena un ballroom pa dos shen hende homber, pero e trabou pa haya sponsor ta algo cu ta dura un tiki.
Semper nan ta mira e tema y kico ta e lema di aña. Asina ey ta busca persona cu por yuda nan empodera y duna mas informacion. Diasabra mainta e caracter tabata di hende homber, relaha, nada di protocol, e cos ta bay malo, pero na final e mensahe mester yega. Hende homber hunto cu e organisacion mester lanta hunto pa sigui cu problema. Pasobra tanten cu e hende homber no por grita, tanten cu e mester provee p’e y otro hende. Pero e no por yega un caminda of no a siñ’e con pa hacie, Aruba su sociedad ta keda debil.
Mensahe di e aña aki ta “bo sanidad mental ta cuminsa cu bo mes. Eyfo, nos niun no sa kico bo ta sinti si bo no sac’e, si bo no busca ayudo, si bo no papia over di dje”, el a indica.
Pa mas lesa TREMPAN.COM.


text:
35-2019 – KvK a tene un reunion fructifero cu Minister di Finansas tocante reforma fiscal.
Oranjestad – Diahuebs 22 di augustus, Camara di Comercio y Industria Aruba (KvK) a tene un reunion cu Minister di Finansas, sra. Xiomara Ruiz-Maduro.
E reunion tabata uno positivo caminda tanto KvK como e Minister a discuti abiertamente riba e punto di impuesto en particular e importancia pa laga BBO riba recibo y e consecuencianan cu esaki ta bin cune.
KvK a informa Minister riba tur e beneficionan cu ta presenta si laga e BBO riba e recibo. Gobierno y e consumidor ta beneficia di e transparencia aki. E consumidor por verifica kiko ta e prijs real y kiko ta su pago na BBO/BAZV/BAVP. Pa comercio e administracion ta hopi simpel y barata, uzando paketenan di computer di mercado of un bon manual di papel cu por cumpra den boekhandel, pa cumpli cu calculacion y pago. KvK a expresa su preferencia pa tin un tarifa unico di 6.0% di benta di Producto y Servicio solamente (sin inclui e suma di impuesto) ariba di bon, cu mester ta completamente identico cu e pago cu tin cu haci pa Gobierno, uzando e modelo, por ehemplo di Merca. Minister a tuma nota di tur e informacion cu KvK a trece dilanti den forma abierto y a informa cu e lo sinta cu tur stakeholder pa tende tur sugerencia cu nan lo por tin. Pa loke ta e cambio di BBO pa otro sorto di belasting indirecto, KvK a conseha Minister pa considera e forma di cobra BBO manera sugeri, ya cu esaki ta ofrece varios beneficionan p.e. e ta sumamente rapido l pa implementa. KvK tambe a entrega Minister un sinopsis y comparacion di e diferente impuestonan indirecto den uzo awendia y di cada uno su beneficio of desbentaha y con KvK a yega nan e decision pa sugeri e modelo di sales tax pa cobra nos BBO/BAZV/BAVP. KvK a pone su organizacion disponibel pa sinta cu e comision cu ta trahando riba e reforma fiscal pa splica tur locual KvK a presenta.
KvK kier a alerta e Minister riba e situacion di competencia inhusto di cierto wholesalers y comerciantenan den tienda ta confronta cune diariamente. Tin comerciantenan preocupa cu tin negoshinan ilegal cu diariamente ta importa productonan y ta capas di pone prijs mas abou pasobra nan no ta cumpli cu rekisitonan pa haci negoshi manera registra e negoshi y paga belasting. KvK ta sostene e empresarionan y hopi di nan ta kere den competencia pasobra esaki ta hisa e calidad di e producto y servicio y di nan benta ta cumpli cu belasting y beneficionan social di empleado. Pero e comerciantenan ta haya cu esaki mester keda den un forma husto caminda ta reina un ‘level playing field’. Un comerciante cu ta cumpli cu ley no por competi contra negoshinan ilegal cu no ta cumpli cu leynan di impuesto. Esaki ta resulta cu e gastonan pa mantene un negoshi ta mucho halto anto KvK tin diferente option con pa combati esaki.
KvK su intencion ta pa hunto cu Gobierno yega na solucionnan practico y factibel. Comercio mester por sigui crece door di elimina e obstaculonan cu nan ta confronta cune manera red tape cu ta obstaculisa e negoshi pa establece door di trece mas gasto y perdemento di tempo. Si nos kier stimula comercio y inversionistanan, e ora Gobierno tin cu percura cu e leynan ta facilita y duna espacio na negoshinan pa establece y haya forma pa haci ganashi mientras ta cumpli cu ley y paga impuesto di e negoshi.
E reunion a duna indicacion di un bon relacion y cu tin un caminda pa cana pa yega na un bon reforma fiscal. KvK ta positivo y a indica na Minister cu KvK kier contribui pa hunto cu Gobierno traha na bienestar di Aruba.
Directiva di KvK ta agradecido pa e oportunidad presenta pa expresa su punto di vista y scucha esun di Gobierno den reunion aki.
Aruba, 23 di augustus 2019
Camara di Comercio y Industria (KvK)Scroll To Top


text:
Pueblo ta considera cu ta Gobierno ta responsabel pa recogemento di sushi di cas. E deber di e cuido aki, dirigi ariba salubridad publico y maneho di medio ambiente ta encera cu Gobierno tin e obligacion pa por lo menos un biaha pa siman recoge sushi di cas. Serlimar ta ehecuta e tarea aki na nomber di Gobierno. Ta recoge sushi di cas segun un skema semanal. Relaciona cu dianan di festia ta desvia di e ruta stipula. E ora ey ta anuncia pa medio di prensa riba ki dia lo pasa recoge sushi di cas.
SERLIMAR a introduci na februari 2007 e proyecto di minicontainer. E minicontainer ta exclusivamente destina pa uzo di sushi di cas pa tur famia na Aruba. Otro desperdicio cu no ta cay bou di sushi di cas ta entre otro: sushi di cura, substancia peligroso (manera desperdicio kimico y bateria), sushi di construccion (manera santo y cement), bestia morto, sushi comercial, etc. E minicontainer ta mas mihor pa e medio ambiente y higienico cu e bari tradicional. E ta un manera pa evita cu sushi lo bula bay. Ademas lo por registra tur cliente (existente), mirando cu e cliente ta central pa SERLIMAR y cu nan ta haci todo por todo pa optimalisa nan servicio.
Entrante 1 di maart 2019 Serlimar Sui Generis lo cuminsa cobra e tarifa residencial
E tarifa residencial por paga pa luna Awg.25.00, pa cuartal Awg.75.00, mita aña Awg.150.00 of un aña completo Awg.300.00. Pa e aña 2019 lo cobra solamente e 10 luna nan restante di e aña cu ta cuminsa entrante luna di maart te cu december di 2019 cu ta un suma di Awg.250.00. Por haci pago na oficina di Serlimar na Tanki Flip of San Nicolas y pronto na Pos Chikito. Tambe por haci pago na tur oficina di MFA, via online banking of standing-order na bo banco preferi.
E tarifa residencial ta un cobransa cu ta valido pa cada cas of punto di coleccion cu ta ricibi e servicio optimal di coleccion residencial y cu tin un mini-container di Serlimar. Cada cas of punto di coleccion por tin maximo 2 mini-container residencial. Si ta desea mas cu 2 mini-container lo stap over pa un tarifa comercial y lo ricibi container comercial.
Cliente nan di Ecotech N.V. of otro compania lo bin na vigor pa un dispensacion di e tarifa residencial conforme cu ley nan existente. Pa bin na remarca pa e dispensacion aki mester bin cu un comprobante cu ta cliente di otro compania y no di Serlimar.
Pa cliente nan di Serlimar cu a paga aña 2015 te cu 2017 y 2018 por tuma contacto directo cu Serlimar na 5245080 pa haya mas informacion di nan incentiva. Pensionado nan y persona nan cu tin onderstand of bijstand por tuma contacto of pasa personalmente na Serlimar na Tanki Flip of San Nicolas pa mas informacion di e suma cu nan mester bay paga di e tarifa residencial.
Pa mas informacion of cualkier pregunta di e tarifa residencial por tuma contacto cu Serlimar na 5245080 of por manda un email na marketing@serlimar.com of Facebook messenger.


text:
ORANJESTAD, Aruba: Arubaanse Voetbal Bond a bishita veld di S.V. RCA, unda cu a entrega algun bombio pa asina yuda ilumina e veld miho. AVB a acerca CONCACAF pidiendo nan e sosten pa asina por a busca e bombionan cu algun mester di dje. S.V. RCA ta masha contento di por a ricibi e ayudo necesario y a gradici AVB pa esaki.
President di AVB, Ing. Richard Dijkhoff, a indica cu nan ta sigui riba e proyecto cu nan tin conhuntamente cu CONCACAF, unda ta dunando ayudo na e organisacionnan cu ta miembro di Arubaanse Voetbal Bond. E necesidad grandi cu nan tin ta e bombionan y e biaha aki a toca e turno di S.V. RCA. E organisacion a ricibi e bombionan pa asina e tereno lo ta miho ilumina. S.V. RCA ta un organisacion grandi di cual nan tin hopi miembro y por medio di e yudansa di AVB, esaki a yuda e organisacion acapara tur division cu nan tin durante e siman.
Miembro di directiva di S.V. RCA, Jesmira Tromp, a expresa cu nan ta sumamente contento di por a ricibi e ayudo di AVB di e proyecto cu CONCACAF. Na comienso di aña S.V. RCA mes a cambia algun di e luznan cu a kima. Nan a haci esaki riba nan mesun forsa, pero AVB a acerca nan y duna nan e bombionan cu falta. Tur dia ta haci uzo di e veld di S.V. RCA, unda cu e team di muchanan chikito te grandi ta train. E luznan aki lo yuda S.V. RCA, pasobra na luna di Augustus nan lo inicia cu e campeonato di 2017-2018 cu luznan nobo.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Tag Archives: MiPensioen
SVb Presente na Expo Promove Salud y Bienestar
Diasabra 24 di september ta dia di salud y bienestar. Nos di SVb ta invitabo pa topa cu nos na Expo Promove Salud y Bienestar. E Expo ta tuma luga na Centro Libertador Betico Croes, y ta habri di 10:00 AM pa 5:00 PM. Entrada ta gratis.
SVb ta introduci su Mobile App “MiPensioen”
Banco di Seguro Social SVb ta sigui inova su servicionan. Awor SVb ta ofrece na pensionadonan di AOV un servicio nobo cual ta facil pa uza riba celular of tablet. Dia prome di september nos Pensioen di Biehes esta nos AOV ta cumpli 62 aña. For di introducción di SVb Aruba na aña 1986 e… Mas Informacion
Interupcion di Servicio Sistemanan di SVb
En conexion cu mantencion riba nos sistemanan, tur servicio online di SVb lo wordo interumpi riba: Diahuebs 8 juli 2021, entrante 3:00 PM. Despues di 3:00 PM nos sistemanan di Webportaal, AO Online, MiSVb y MiPensioen no por wordo habri pa algun ora di mantencion. Nos ta ofrece nos disculpa pa cualkier inconveniencia cu esaki… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Dialuna 19 april 2020; di 12:15 PM pa 12:45 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 9 april 2020; di 5:00 PM. E trabaonan di mantencion lo dura 24 ora. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 6 november 2020; di 3:30 PM pa 6:30 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diasabra 10 october 2020; di 11:30 AM pa 4:00 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diahuebs 30 juli 2020; di 5:00 PM pa 7:00 PM Durante e 2 oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Conexion di Funeraria riba MiPensioen di SVb
Banco di Seguro Social Aruba SVb tin un otro primicia unda cu entrante prome di september 2019 tur funeraria na Aruba por maneha nan propio cuenta via e portal di SVb MiPensioen. Funerarianan ta duna servicio na famia di pensionadonan cu fayece kende mester atende cu entiero den momento di tristesa. Parti di e servicio… Mas Informacion
Video cu Instruccion pa Aplica pa Pensioen Online
Pa por entrega bo peticion pa pensioen di AOV Online, mester haci uso di MiPensioen, e servicio digital di SVb pa tur pensionado. Den e video aki por wak con pa registra y asina entrega bo peticion online pa bo pensioen. [huge_it_videogallery id=”5″] Pa wak e video full habri primi riba e ‘full screen icon’… Mas Informacion


text:
Articles
Santa Rosa
Na aña 1976 Directie Landbouw, Veeteeldt, Visserij en Markthallen (Santa Rosa) a wordo estableci como un projecto experimental di Gobierno.
Despues di añanan di neglicencia y cu empleadonan demotiva y mirando cu agricultura, cria y pesca ta forma parti integral di nos historia y cultura, Gobierno a dicidi di duna extra atencion na e departamento aki y asina crea un plan di maneho flexibel y inovativo pa hiba e departamento di DLVV den un direccion nobo.
E meta di e maneho nobo aki tabata pa mehora e servicio brinda na pueblo en general pero muy en particular pa e Agri/Horticultor, Criador di bestia, Piscador y muchanan di scol.
E vision di Santa Rosa ta pa e departamento bira un lider den informacion, investigacion, inovacion y guia riba tereno di Agricultura, Cria, Pesca, un departamento unda e cliente ta central y tin trahadornan contento y servicial.
Durante e ultimo añanan, bou di maneho di Minister Otmar Oduber, conhunto cu directora Nathalie Maduro, e departamento a mira un remodelacion completo.
A haci introduccion di mercadonan di Santa Rosa, cual tur luna ta duna pueblo e oportunidad di cumpra fruta, berdura y otro productonan organico produci na Aruba mes. Alabes criadornan di bestia ta haya e oportunidad di bende nan carninan fresco cual ta aporta na nan economia.
Cu orguyo por a tuma nota con e productonan di agricultura y cria local ta wordo usa den platonan na restaurantnan renombra rond di Aruba.
Cumpliendo cu e vision pa sostene e Agricultor y Criadornan di bestia local, Santa Rosa ta introduciendo un programa nobo cual lo insera cu tur Agricultor y Criador cu ta inscribi na Santa Rosa lo ricibi un carnet di miembresia, cu cual carnet nan lo ricibi descuento na diferente companianan cu ta sostene Agricultura y Cria.
Durante e ultimo aña Santa Rosa a sa di cumpli cu projectonan grandi manera “10 mill mata di fruta pa Aruba”, a expande flota di empleado, a duna sosten na abattoire y a engrandece nan surtido di producto.
Pa e aña venidero Santa Rosa tin hopi plannesnan den processo cu e solo meta pa duna sosten na e agricultor y criador di bestia, informacion na e studiantenan y un servicio exceptional na pueblo completo.
Bou di e maneho nobo di Santa Rosa y danki na e determinacion di empleadonan dedica, e departemento a sa di demostra di ta uno esencial y necesario pa pais Aruba.


text:
E accion di Afpakteam Integral di Aruba pa loke ta cobramento di boetnan atrasa y vorderingnan di belasting a duna bon resultado.
Riba 3 di juli ultimo un relato di prensa a keda publica, cu tabata contene un yamada pa paga boetnan atrasa y vorderingnan di belasting.
Den e siman ey, Ministerio Publico a cobra un suma di Afl. 57.695,-.
Departamento di Impuesto a cobra un suma di 259.188,- den e siman di 3 pa 10 di juli ultimo, entre otro relaciona cu e relato di prensa en cuestion.
Den nomber di Ministerio Publico y Departamento di Impuesto, Afpakteam ta bolbe haci un yamada na personanan cu tin boetnan atrasa of vorderingnan habri, pa bin paga.
Caha di Ministerio Publico ta habri di dialuna pa diabierna di 8.00’or di mainta pa 11.30’or di merdia y di 1.00’or pa 3.30’or di atardi.
Caha di Departamento di Impuesto ta habri di dialuna pa diabierna di 07.45’or di mainta pa 11.45’or di merdia y di 1.15’or pa 3.30’or di atardi.
Afpakteam ta un cooperacion entre Ministerio Publico (OM), Cuerpo Policial di Aruba, Aduana, Fiot (Fiscale inlichtingen- en opsporingsteam), Departamento di Impuesto, FIOD (Fiscale Inlichtingen- en Opsporingsdienst), KMar (Koninklijke Marechaussee), Kustwacht di Aruba, Meldpunt (Meldpunt Ongebruikelijke Transacties) y RST.
Crimen no ta paga!
Afpakteam ta dedica na combati criminalidad financiero economico y a cuminza traha riba prome di maart di e aña aki. Si bo persona tin informacion tocante señalnan di labamento di placa, acerca Afpakteam via mail afpakteam@kparuba.com of via tiplijn: 11141.


text:
E accident a pasa den oranan di anochi na e via pa e limitrofe localidad di San Antonio, estado Tachira. Ta trata di un auto cu a perde control y draai pa un ‘fayo tecnico’ cu e brik.
E prensa local a duna informacion cu 8 persona civil cu a fayece tabata persona cu tabata canando (manera ta conoci migrante venezolano ta crusa na pia pa yega te Colombia).
ONU ta bisa cu tin mas di 5 miyon di persona cu ta bandona Venezuela for di 2015, pa huy for di e crisis economico y politica di e pais. Un 1.7 miyon di Venezolano cu ta biba na Colombia, segun autoridad migratorio di Colombia.


text:
Moratorio Covid-19: Preguntanan Frecuente
CMB ta implementa e moratorio pa lunanan juni, juli y augustus automaticamente?
CMB lo implementa e moratorio di 3 luna automaticamente pa clientenan comercial y personal riba prestamo, hipoteca y tarheta di credito cu ta cumpli cabalmente cu pagonan mensual. Prestamonan cu pago atrasa di 90 dia of mas, no ta bini na remarke pa e moratorio.
E clientenan (personal of comercial) cu no ta desea e extension riba e moratorio, MESTER yena e formulario online “Opt-Out” (rechasa) na cmbnv.com. Clientenan cu a rechasa e proposicion aki lo continua cu pago menusal di nan prestamo durante e periodo di e moratorio. MESTER COMPLETA E FORMULARIO ONLINE AKI PROME CU 12 DI JUNI, 2020.
Clientenan cu ta desea e exstension di e moratorio pa lunanan di juni, juli y augustus 2020 no MESTER haci nada, ya cu esaki lo wordo extendi automaticamente.
- Mi cuenta lo keda debita y despues credita durante e lunanan di juni, juli y augustus 2020?
No, lo no debita bo cuenta pa pago di prestamo di juni, juli i augustus 2020, paso e moratorio lo ta automatico pa tur esnan cu no escohe pa “Opt-Out”.
- Mi pago mensual eroneamente a wordo kita di mi cuenta y no a credita esaki bek pa luna di juni 2020. Kiko mi mester haci?
Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a (Opt-Out) rechasa e moratorio como cliente comercial, pero mi a acepta e moratorio como cliente personal. A debita e pago mensual for di mi cuenta, pero despues a credita esaki bek. Kiko mi mester haci?
Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a (Opt-Out) di e moratorio, pero mi situacion financiero a cambia y awor mi kier aplica pa e moratorio. Esaki ta posibel?
Si. Esaki ta posible prome cu 12 di juni 2020. Por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Mi a acepta e moratorio, pero no ta desea esaki mas y lo kier “Opt-Out” na e momentonan aki. Esaki ta posibel?
Por fabor tene cuenta cu e ora bo mester haci e pago mensual di forma manual pa luna di juni, juli i augustus 2020 pa tur bo prestamonan. Esaki ta posibel via CMB Online Banking, den e opcion di “Bill Payments”.
Ta rekeri pa bo hinca bo number di prestamo (loan number). Bo mester haci esaki pa e lunanan di juni, juli y augustus 2020.
Si bo mester di asistencia pa cu esaki, por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial.
- Instruccion pa pago di prestamo of hipoteca via CMB Personal Online Banking y CMB Mobile Banking:
Log in den CMB Personal Online Banking y scohe e opcion: “Bill Payments”
- CMB Mobile Banking App
- Login, then select the Transfers menu;
- Select Bill Payments from the available payment types.
- On the Bill Payments screen, select the From Account and enter either CMB Retail Loans Mortages 2971800 or CMB Retail Loans Personal 2971400 in the Biller field. Next enter the amount and desired payment date (leave at today’s date for immediate payment).
- Enter the Mortgage or Loan account number in the Customer # at Beneficiary field.
- Optionally enter a description in the Payment Reference field.
- Submit and Confirm the payment.
- CMB Personal Banking
- Login, then select Payment/Transfers > Payments& Transfers
- Select Bill Payments from the available payment types (bottom option).
- On the Bill Payments screen, select the From Account and enter either CMB Retail Loans Mortages 2971800 or CMB Retail Loans Personal 2971400 in the Biller field. Next enter the amount and desired payment date (leave at today’s date for immediate payment).
- Enter the Mortgage or Loan account number in the Customer # at Beneficiary field.
- Optionally enter a description in the Payment Reference field.
- Submit and Confirm the payment.
- CMB Mobile Banking App
- Mi a caba di haya un prestamo nobo, e moratorio ta conta pa mi tambe?
Si, e moratorio ta aplicabel pa tur cliente cu tin un prestamo.
- Mi mester paga bek e pagonan mensual di e 3 lunanan di juni, juli y augustus 2020?
Si, bo mester paga e pago mensual di e tres lunanan cu bo a salta, pero e lo ta sin interes of gasto adicional.
Unicamente e montante mensual cu bo a salta, bo mester paga bek. E 3 lunanan di pago lo drenta na vigor na final di e periodo di bo prestamo. Esaki ta nifica cu bo ta sigui paga e mesun montante mensual pa tres luna mas na final di e period di bo prestamo, pa asina bo paga bek e montante mensual cu bo a salta durante juni, juli y augustus 2020. CMB lo no cobra interes y tampoco ningun gasto adicional riba e montante aki.
- Mi a compronde cu CMB a dunami un prestamo nobo pa cubri e pago mensual di juni, juli y augustus 2020? Con esaki ta funciona?
CMB a habri un cuenta na nomber di e cliente pa cubri e pagonan cu e cliente a salta durante juni, juli y augustus 2020. E cliente mester paga e montante aki na final di e temporada di e prestamo original y mester paga esaki bek den 3 pago mensual cu ta igual na e pago mensual aktual cu e cliente ta haci riba e prestamo. Pues e cliente su pago mensual no ta cambia.
Por ehempel: E cliente ta paga actualmente Afl. 1,500.00 pa luna. Su pagonan di maart, april y mei a keda pospone. CMB ta habri un prestamo “cuenta” nobo na 0.00% interes pa e cliente di Afl. 4,500.00 cu ta igual na e 3 pagonan mensual cu e cliente a salta. Si e cliente lo mester a finalisa pago di su prestamo na december 2020, awor e mester haci 3 pago adicional na januari 2021, februari 2021 y maart 2021; cada un pa e montante di Afl. 1,500.00 pa luna, pa completa pago di e montante total di Afl. 4,500.00 cu a keda pospone debi na e moratorio.
- Mi ta paga interes riba e pagonan mensual cu mi a salta?
No. CMB no ta cobra interes y tampoco gasto adicional riba e pagonan cu a keda pospone pa e cliente durante e moratorio.
- Mi a log in den CMB Online Banking y mi a mira un number nobo den mi lista di prestamo. Kiko esaki ta?
Si bo a haci uso di e moratorio y bo no a “Opt-Out” di esaki, lo bo nota un number nobo riba bo lista di cuenta den CMB Online Banking. Esaki ta referi na e COVID-19 Moratorio di 0.00%. Esaki ta e extension di e prestamo pa cual bo no mester paga interes adicional y tampoco ningun gasto adicional. E montante indica ta e montante total di e lunanan di maart, april y mei 2020. E moratorio di juni, juli y augustus 2020 tambe lo bo mester paga e pagonan cu a keda pospone y cu bo mester paga bak na final di e periodo di bo respectivo prestamo, reparti den 6 pago mensual igual.
- Si mi por spaar e montante di e 3 pagonan mensual y deposita esaki riba e montante principal di mi prestamo na juni 2020, CMB lo recalcula mi pago mensual?
E pago aki lo bai como un pago extra riba e montante principal di e prestamo. Pa recalcula bo pago mensual, por fabor tuma contakto of haci un cita cu un di nos representantenan di benta pa e calculacion, ya cu e calculacion aki ta haci manualmente pa bo caso specifico. Por fabor tene cuenta cu e deposito aki lo no cubri e 3 lunanan di pago pospone, pues lo bo mester paga esaki bek na final di e periodo di bo prestamo.
Si bo kier paga e montante di e 3 lunanan, bo mester specifica e respectivo number di cuenta NOBO na momento cu bo ta haci e pago adicional.
- Mi pago mensual lo cambia entrante september 2020?
Bo pago mensual lo no cambia y e montante cu bo ta paga mensualmente lo keda mescos te na final di e periodo di bo prestamo. Na momento cu bo prestamo yega na su fin, bo mester paga e 3 pagonan mensual, cu a keda pospone. Esaki ta consisti di 3 pago mensual igual na esnan cu a tuma luga durante e prestamo; y 6 pago mensual si bo a acepta e moratorio di juni, juli y augustus 2020 tambe.
- Kiko ta bira e fecha nobo cu mi prestamo ta caduca?
Pago di bo prestamo lo resumi na september 2020 y e periodo di bo prestamo lo keda extende pa mantene e pago mensual di bo prestamo pa un temporada di 3 luna. Por fabor tuma nota cu esaki ta nifica cu e fecha di vencemento di bo prestamo ta keda mescos, pero cu bo mester paga bek e 3 lunanan di juni, juli y augustus 2020 durante 3 luna despues di e fecha cu bo prestamo vence. (6 luna si bo a acepta e extension di e moratorio).
- E montante cu mi ta paga mensualmente riba mi prestamo lo cambia na final di e periodo di mi prestamo y esaki lo wordo kita automaticamente for di mi cuenta?
No, bo pago mensual no ta cambia; esaki ta keda mescos. Banko lo kita e montante mensual automaticamente for di bo cuenta pa 3 luna.
- CMB lo extende e moratorio despues di augustus 2020?
Nos ta monitoria e situacion actual di e Crisis di Coronavirus hopi di acerca y ta den contacto estrecho y continuo cu autoridadnan. Pa e motibo aki CMB a extende e moratorio cu 3 luna mas pa e lunanan di juni, juli y augustus 2020.
- Si mi ta rekeri un extension riba e moratorio, cu ken mi mester tuma contacto?
E extension di e moratorio pa lunanan di juni, juli y augustus 2020 ta automatico pa clientenan comercial y personal, pero si no ta desea esaki, e cliente mester “Opt-Out” door di manda completo e formulario online di “opt-Out” na cmbnv.com.
Si bo tin cualke pregunta adicional tocante e moratorio, por fabor tuma contacto cu nos Servicio di Asistencia Online eAmigo via nos Live Chat na cmbnv.com of alternativamente via un di nos canalnan di Social Media manera Facebook Messenger, Instagram of Twitter. Por fabor manda nos un Direct Message pa asina bo informacion keda confidencial. Tambe por yama nos na (+297) 522-3000 via telefon.
Den e temponan dificil aki tambe nos kier gradici bo pa bo confiansa den nos banco.
HUNTO NOS LO LANTA BEK!


text:
AVB
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma luga e prome “Meet & Greet” di Arubaanse Voetbal Bond cu e...
-
AVB/ 4 weeks ago
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan despues di e blackout cu a tuma...
-
AVB/ 5 months ago
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas...
-
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un aire fresco di competicion sano cu fanaticonan...
-
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria p’e prome lugar, y La Fama cu...
-
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di e “round robin”, unda cu tur e...
-
Division Honor – Playoffs 2022 ta cuminsa – Dakota a gana e campeonato regular y Devis Oliveros di Nacional ta campeon goleador atrobe
Resumen y comentario Campeonato Division di Honor a yega na su conclusion prome cu bai over p’e playoffs nan. Un...
-
AVB/ 8 months ago
Seleccion di Aruba ta celebra victoria riba nos suela despues di hopi tempo – venciendo ekipo internacional 3-0.
Comentario Despues di hopi tempo, casi shete anja pa ta specifico, e fanaticada di futbol na Aruba alfin ta haya un...
-
AVB/ 10 months ago
‘Executive Mentorship Program’ workshop di AVB hunto cu Concacaf
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir...
-
AVB/ 10 months ago
Awe AVB ta celebra 90 aña di existencia
Arubaanse Voetbal Bond (AVB) awe diasabra 29 di januari 2022 ta celebra nobenta aña di existencia. Tabata nuebe decada pasa cu...


text:
DIA 24 DI NOVÈMBER TIN UN SESHON PA SKUCHA OPINION RELASHONÁ KU E DI 12 REVISHON DI E PLAN DI DESAROYO ESPASIAL BONEIRU
Kralendijk – Kolegio Ehekutivo a aprobá un pre-diseño di e di 12 revishon di e Plan di Desaroyo Espasial Boneiru (RuimtelijkOntwikkelingsplan Bonaire – ROB). Dia 24 di novèmber interesadonan por asistí na un seshon pa skucha opinion pa haña informashon tokante e kambionan den e Plan di Desaroyo Espasial Boneiru…
Entidat Públiko Saba (OLS) i un delegashon di ministerio di Salubridat, Bienestar i Deporte(VWS)riba 17 di novèmber a deliberá tokante traslado médiko.Durante e kombersashon OLS a kompartí su preokupashonnan ku Sekretario General suplenteAbigail Norville di VWS. VWS ta tuma e preokupashonnan akí na serio. Na mei di e aña akí…
Kralendijk – Djamars atardi Entidat Públiko Boneiru (OLB) i gobièrnu di Aruba a firma un Memorando di Akuerdo (Memorandum of Understanding – MoU) ku kua durante e tres añanan binidero e partidonan ta bai hasi esfuerso pa yega na un kolaborashon estrecho pa loke ta trata realisashon di un sitio…
Kralendijk – Dia 23 di novèmber 2022 Entidat Públiko Boneiru huntu ku Reino ta organisá e simposio ‘Huntu kontra Pobresa’. Atendementu ku pobresa na nos isla ta eksigí un impulso amplio, un aserkamentu integral i hopi informashon di tur stakeholder ku ta okupando nan mes ku pobresa na Boneiru. E…
KRALENDIJK, – Fundashon Plataforma Kultural a risibí un karta di Entidat Públiko Bonaire ku anunsio di otorgamentu di un supsidio provishonal na e fundashon, bou di restrikshon ku Konseho Insular i e Minister di Asuntu Interno i di Relashon denter di Reino, ta aprobá e presupuesto 2023. Nos gradisimentu ta…


text:
PA MOTIBU DI UN NESHI GRANDI DI ABEHA: TA KITA E PALU KU A KAI NA ZUIKEETUINTJE MAÑAN MAINTA TREMPAN
Pa motibu di un nèshi grandi di abeha: Ta kita palu ku a kai na zuikertuintje mañan mainta trempan.
Willemstad – Servisio pa Obra Públiko ta informá komunidat ku tin un palu ku a kai na entrada di Zuikertuintje Mall na Zuikertuintje. Esaki a sosodé pa motibu di mal tempu. Ta trahando pa move e palu mas pronto ku ta posibel, pero durante di e trabounan a bin tuma nota ku tin un nèshi grandi di abeha den e palu. A yama un eksperto ku ta atendé ku abeha i el a konsehá pa evitá di kita e palu, i konsekuentemente e nèshi, aworakí. Esaki ta pa evitá ku e abehanan ta bira razu i ‘ataka’ hende den e besindario.
Mirando e situashon ku ta presentá a konsekuensia di e palu, Servisio pa Obra Públiko huntu ku Polis di Tráfiko ta desviá tráfiko. Por pasa riba e tereno di Zuikertuintje Mall pa drenta i sali for di e area. Mañan mainta trempan lo kita e palu i tambe e nèshi di abeha. Pues pa mayan e situashon ta normalisá.
Aqualectra na su turno ta trahando pa restablesé koriente den e besindario.


text:
Willemstad 30 di desèmber, 2021 – Curaçao Medical Center a tuma nota ku hopi pashènt infektá ku COVID-19 ta akudiendo na sala di Emergensia sin tuma kontakto ku nan dòkter di kas promé. CMC ta supliká komunidat pa tuma kontakto ku dòkter di kas si tin síntoma di COVID-19 i no bin departamentu di Emergensia sin ku esaki ta nesesario pa evitá aglomerashon i chèns ku por plama e vírùs. Via dòkter di kas lo disidí si mester bai emergensia i lo duna esapasio pa Emergensia por yuda e pashèntnan ku tin e nesesidat mas haltu.
Te ku djaweps mainta e kantidat di pashèntnan infektá ku COVID-19 atmití den CMC a yega un total di 12, di kual 8 ta den Kuido Intensivo i 4 ta den departamentu di COVID-19. Na e momentunan aki CMC a surpasá su máksimo kapasidat pa por akapará pashènt den kuido intensivo, p’esei mester a dividí e departamentu di kuido intensivo den dos, un parti ta dediká na pashèntnan ku COVID-19 so i e otro parti ta pa pashèntnan ku NO tin COVID-19 pero ku si ta rekerí e atenshon di kuido intensivo. E divishon aki ya kaba ta pone preshon riba e kuido hospitalario di CMC. Ainda tin espasio pa akapará algun pashènt ku mester di kuido Intensivo, pero kada pashènt èkstra ta pone un preshon riba empleadonan i e kuponan pa aloká pashènt den hòspital.
Na CMC tin 57 empelado aktivo ku ta infektá ku COVID-19 esaki ta pone mas preshon debí ku tin ménos man pa por duna e kuido nesesario.
Si bo ta kalifiká pa risibí bakuna, CMC kier rekomendá pa por fabor bai bakuná pa yuda protehá nos komunidat i sòru pa e atmishonnan den hòspital ta ménos posibel manera tabta e kaso durante e último ola di COVID-19 ku nos tabatin.
Pa último desaroyonan di CMC, sigui página di Facebook di Curaçao Medical Center.


text:
Tocante Nos
A lansa e liña di telefon Arubano di ayudo pa hubentud, TELEFON PA HUBENTUD ARUBA, dia 20 di november 1999, como un instancia caritativo independiente, cu e number distingui ‘131’ y e logo, dirigi riba mucha y hoben di 8 pa 24 aña y cu ta duna su servicio di 14:00 pa 18:00, 365 dia pa aña.
Mucha 8-12
Di acuerdo cu Articulo 1 di e Convenio di Derecho di Mucha, bo ta un mucha si bo no tin 18 aña ainda. Den habla di tur dia, hende ta papia di mucha te na e edad di 12 pa 14 aña y e grupo nucleo di Telefon pa Hubentud ta di 8 pa 24 aña.
Esaki ta nifica cu tur dia tanto mucha y hoben ta busca yudansa cerca Telefon pa Hubentud. Y di tur e contactonan cu Telefon pa Hubentud, 33,7% ta mucha.
Den e seccion aki lo bo haya informacion dirigi riba e mucha te cu 12 aña.
Termento (Bullying)
Na Telefon pa Hubentud nos ta ricibi hopi pregunta di hoben cu ta yama tocante termento (bullying). E ta un problema cu ta causa hopi problema rond mundo.
Derecho di Mucha
Derecho di mucha ta un di e normanan di mas importante pa un fundacion manera Fundacion Telefon pa Hubentud Aruba. Nos ta kere cu tur mucha di Aruba mester sa kico ta nan derechonan y con pa nan pidi p’esaki, na un manera respetuoso.
Mundo Cibernetico
Internet ta un fuente unda por haya hopi informacion. Mucha y hoben ta uz’e masha hopi tur dia. Como un mucha abo kier hunga wega, lesa, wak pelicula y keda den contacto cu bo amigonan riba Internet.
Hoben 13-24
Di acuerdo cu Articulo 1 di e Convenio di Derecho di Mucha, bo ta un mucha si ainda bo no tin 18 aña di edad. Den habla di tur dia, hende ta papia di mucha te na e edad di 12 pa 14 aña y despues te 24 aña, ta papia di adolescente of teenager y e grupo meta di Telefon pa Hubentud ta di 8 pa 24 aña. Esaki kiermen cu tanto mucha y hoben ta tuma contacto tur dia cu Telefon pa Hubentud. Un cantidad grandi di adolescente ta comunica tur dia cu Telefon pa Hubentud y den desaroyo psicologico nan no ta papia mas di teenager, pero di adolescente y adolescencia.
Den e seccion aki lo bo haya informacion pa teenager y adolescente te 24 aña di edad.
Comunicacion
Comunicacion cu mayor ta un topico cu a bira masha popular na Telefon pa Hubentud Aruba.
Cyber World
Internet ta un fuente unda bo por haya hopi informacion. Hoben ta uz’e masha hopi mes. Como un mucha bo kier hunga wega, lesa, wak pelicula y keda den contacto cu bo amigonan riba Internet.
Droga & Alcohol
Alcohol y Droga, ta e charlanan mas hopi pidi cerca Telefon pa Hubentud. Hunto cu ‘Child Helpline International’ ( Liña Internacional di ayudo pa Mucha), Fundacion Telefon pa Hubentud Aruba, ta traha pa preveni e uzo y abuso di droga y alcohol.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa Bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
The content originally appeared on: Diario
ORANJESTAD (AAN): Varios fanatico di Monstertruck a bay mira esakinan di cerca,
ora cu nan a staciona riba e parkinglot di Tienda Geerman na Tanki Leendert.
E fiebre di Monstertruck ta grandi no djis cerca e muchanan, sino tambe adultonan. Pesey a probecha di saca potret sin fin, y admira e ingenieria y trabao cu ta bay pa construi e vehiculonan grandi aki. Sigur e hobennan ta admira e wielnan grandi cu e Trucknan aki ta usa.
Tin hopi adulto cu a comenta, cu nan no por haya carchi mas pa e evento.


text:
JOTA-JOTI 2019 – Un Evento Eksitoso
Di 18 pa 20 di Òktober 2019, Scouting Antiano e asosashon di Scout di Curaçao a partisipá na JOTA-JOTI 2019 ku ta e evento mundial di WOSM (World Organization of the Scout Movement) ku tradishonalmente ta wòrdu tene den e di tres wikènt di Òktober.
JOTA=JOTI ta para pa Jamboree on the Air i Jamboree on the Internèt, ta un evento edukashonal digital di Scouting ku tin un total di kasi 2 mion Scout di 170 pais ta partisipá na dje.
Na e evento di JOTA-JOTI e hóben por siña masha hopi di e teknologia nan di komunikashon i konektá ku rumannan Scout di rònt mundu.
Na Kòrsou nos a duna JOTA-JOTI un toke speshal kaminda kada aña di nobo nos tin un tema, rondó di kual eventonan i weganan di JOTA-JOTI ta basa riba dje, pa duna e hóben e oportunidat pa sera konosí ku algu rondó e tema di e evento.
Tema di e kampamentu pa e aña aki tabata: “Ban komuniká nos kultura”.
Den e wikènt di JOTA-JOTI e komishon organisadó a pensa di laga e hóbennan sera konosí ku diferente manera ku hende tabata komuniká ku den pasado.
Un bon kantidat di hóben den e edat di Scout i Explorer di Scouting Antiano a partisipá na e evento aki, huntu ku invitadonan di JLB, AGPNA i AJMG.
Pa medio di esaki Scouting Antiano kier a gradisí i yama pabien na e komishon organisadó di JOTA-JOTI 2019, ku a konsistí di hóbennan di Scouting Antiano, AGPNA, JLB i AJMG, pa un tremendo wikènt kaminda tur ku a partisipá a gosa un bòl i a siña hopi. Tambe nos kier a yama danki na spònsernan i personanan nan ku a duna un man na e evento aki.
Keda pendiente pa JOTA-JOTI 2020, den e aña den kual Scouting Antiano lo selebrá 90 aña di presensha di Scouting riba e isla di Curaçao.


text:
Shubert y Sophie ta Keda Cas Pa (Papiamento)
Available to Free and Premium Members.Sign Up Free Login
Shubert y Sophie ta Keda Cas Pa (Papiamento)
Manera di otro muchanan di tur e mundu, Haber i Copia ta awor keda den kas. Nan ta yuda ku mantené su komunidat seif na refugio na e lugá ku bo famia. Ounke ta sinti manera un hür di accijns den promé, Haber i Copia (i mama i tawela), chikitu di poko cuminsa na entre ta malu humor. Ta lubidá di amigu, e paseo i e wega di futbol.
Bo ta aki imprimibles liber di relatonan, Haber i Copia siña bela na su grandi sentimentu di COVER-19 ku yudansa di su mayornan. Lesa e relatonan ku bo yunan di kompartí un momento di conexion i gosa di un otro bishitá Eror Vaye, mientras nan tabata siña abilidat probecho di e kaminda.
Bieu
- 2 te na
Uza
- Relatonan pa yuda e muchanan i di e famianan di bela e keda den kas ta kontesta riba COVID-19
Yudansa Ku
- Gasten grandi sentimentu di COVER-19 i e finansiamentu social
Format
- Printable 17-page story
Materials
- Impuesto di Haber i Copia Keda para na e Kas di relatonan
Rekurso Relacionnan
- Why Can’t I Go to School? Social Story
- Coronavirus Is a Big Word: A Printable Story
- I Can Handle Scared
- Memory Game: Breathing Choices
- Caring Connections Calendar


text:
Henter comunidad a siña mas di Betico den e programa aki
ORANJESTAD- E aña aki Comision Celebracion di Dianan Nacional (CCDN) a introduci un evento nobo en conexion cu Dia di Betico, cu ta un programa di competencia na television ‘Kibra Coco’. E programa virtual aki a wordo pasa diamars dia 25 di januari, 5’or di atardi na tur canalnan di television local y tambe riba medionan social.
‘Kibra Coco’ ta un programa den forma di un quiz y ta consisti di cuater tanda di pregunta, entrevista y interaccion y como anfitrion a fungi Jean Carlo Espinal y Hilyann Croes. Pa e programa aki tur mucha di scolnan basico por a participa hunto cu nan famia for di comodidad di nan sala di cas y por a gana premio pa nan mes, nan famia y nan klas. Alabes tabatin un ‘Betico Challenge’, cual cada mucha di scol basico por a saca un selfie hunto cu su famia hungando ‘Kibra Coco’, mande via whatsapp na 597-2323 y asina por a participa pa gana un premio.
Den e prome tanda di e programa Minister di Cultura Sra. Xiomara Maduro tabata invitado y e mandatario a splica cu su Ministerio hunto cu Departamento di Cultura y Comision Celebracion Dianan Nacional a bin ta percura pa scolnan ricibi materialnan informativo y educativo pa nos muchanan ta bon informa tocante di Dianan Nacional y Fiestanan Cultural di nos Pais.
Nos muchanan di awendia ta interesa den e mundo digital y riba e sugerencia di algun docente di scol basico a bini cu e idea inovativo, Proyecto ‘Kibra Coco’. CCDN a forma un team y hunto cu algun docente boluntario a traha riba e proyecto aki. Tambe CCDN a traha un video di ‘Historia di Betico’ pa e scolnan basico por tin material di informacion tocante Betico.
Minister Xiomara Maduro a subraya cu meta di e programa ‘Kibra Coco’ ta pa promove tambe union familiar, pa hunto den famia pasa rato agradabel y educa specialmente nos muchanan pa locual ta historia di nos Pais. Den e ocasion aki, pa Gilberto François ‘Betico’ Croes su legado keda preserva y pa nos muchanan di scol conoce e historia di ‘E Libertador’ di nos pueblo.
E mandatario a informa durante e entrevista cu e dicho di Betico Croes cu mas ta inspire, ta ‘Un pueblo uni, hamas por ser venci, Aruba mester ta uni pasobra ta den union nos pueblo ta haya e forsa di coherencia pa hunto nos por trece Aruba bek riba pia. Ta den union, nos pueblo por enfrenta y surpasa tur reto y logra metanan grandi pa nos Pais Aruba’.
Den e segunda tanda tabatin como invitado e dos yiunan muhe di Betico, Guisette Croes y Glendeline Croes. Guisette y Glendeline a comparti algun anectoda di nan Tata y tambe a recorda dushi momentonan cu nan a convivi cu nan Tata y asina e televidente por a haya sa un poco mas di Betico.
Den e tercera tanda tabata tin como invitado Sandra Croes, cu ta conoci pa a interpreta varios cancion dedica na Betico Croes. Un di e cancionnan hopi popular ta ‘Libertador’. Sandra Croes a comparti su bunita experiencia di interpreta cancionnan dedica na e Tata di nos Pais Aruba.
E ultimo tanda tabata tin como invitado dos docente di scol basico, jufrouw Jessica Franken di Maria School y jufrouw Rose-Ann Croes di Scol Caiquetio. E docentenan a splica con den nan lesnan nan ta inculca e legado di Betico cerca e muchanan, den forma di entre otro presentacion y teatro. Na opinion di e docentenan ta di sumo importancia pa nos muchanan conoce historia di nos Pais y e lucha cu a ser hiba pa Betico Croes pa Pais Aruba por a haya su Status Aparte y tur locual e logro aki a trece pa nos Pais Aruba.
Den cada tanda a saca tres ganador, e prome premio ta consisti di un premio pa e mucha mes, como tambe un premio pa su famia y pa su klas. Pa e segundo y tercer luga e muchanan a gana un premio pa nan mes.
Anfitrion Hilyann Croes tabata encarga cu e ‘Betico Challenge’ y tabata anima esnan na cas pa participa y manda nan selfie y tabata presenta e potretnan riba pantaya di tur esnan cu a participa den e seccion aki. Na final e ganador a wordo anuncia.
E mandatario ta informa den transcurso di e simanan venidero tur ganado lo wordo invita pa bin ricibi nan premio durante un encuentro special.
Na final di ‘Kibra Coco’ Minister Xiomara Maduro a gradici e team organisado y tur esnan cu a contribui y coopera pa haci ‘Kibra Coco’ edicion ‘Dia di Betico’ un exito. Danki na CCDN, Departamento di Cultura, e docentenan cu a contribui, Telearuba, Setar y Elite. Un danki tambe na Setar, ATA, AAA, Utilities Group forma pa WEB, Elmar y Utilities, APA y Dominos Pizza cu a aporta cu premio. Un palabra di gradicimento ta bay na Canal 22, Diario TV y medionan social cu a transmiti ‘Kibra Coco’.
E dignatario ta recorda nos muchanan di scol basico pa keda pendiente pa e proximo competencia di ‘Kibra Coco’, cual lo ta edicion di ‘Dia di Himno y Bandera’.


text:
Un recepcion elegante na Windows on Aruba, Divi Links, a marca e expansion di e programa di Priceless Aruba. Lansa solamente shete luna pasa, cu e participacion activo di mas o menos 40 comerciante riba e isla, e programa, cu hopi exito, ta sigui presenta tremendo ofertanan y experiencianan di balor incalculabel akinan. Aruba awo ta den un grupo di mas di 100 otro ciudad rond di mundo, incluyendo destinacionnan prestigioso manera e Bahamas, New York y Londres, cu ofertanan exclusivo. Oportunadamente, cu e crecemento stabil di e programa, awo e ta wordo ofreci na un total di 75 compania local, ofreciendo actividadnan, luga di huur pa vakantie, huur di auto, acomodacionnan, comemento y compras. Pa por probecha di e ofertanan exclusivo for di e grupo selectivo di comerciante, esnan cu ta posee un MasterCard ta wordo pidi pa presenta un “Carchi di Oferta Exclusivo” cu nan por saca di un guia y mapa util cu a wordo crea y imprimi pa MasterCard, y ta obtenibel na tur comerciante participante riba e isla. Bishita facebook.com/mastercardpricelessaruba pa haya sa mas tocante e programa y pa obtene e lista di comerciante participante. Pa yuda e re-lansamento di e programa excitante riba e isla, y marcando su crecemento considerabel, Sebastian Barletta, Vice Presidente, Hefe di Teritorio pa Oost Caribe, y Lorena Holguin, Vice Presidente di Mercado, Mercadeo di Caribe, a bin Aruba pa personalmente conoce y papia cu e comerciantenan participante, ademas di bankeronan, participante y partnernan di e Aruba Tourism Authority, incluyendo CEO Ronella Tjin Asjoe Croes y miembronan di nos prensa local. E recepcion na Windows On Aruba na Divi Links a sirbi un sin fin di cocktail y hors d’oeuvres, incluyendo lobster bisque, lomito prepara riba grill y pisca fresco, terminando cu Windows on Aruba su trio sensacional di pasaboca signatura. E fiesta a conta cu entretenimento di e violinista Angela Flores y cantante Amy Sorini. Aki por mira algun momento inolvidabel durante e evento di Priceless Aruba 2014.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Esei tabata ekspreshon di Sheryl Losiabaar ku ta miembro di Konseho Supremo Elektoral durante reunion ku 3 di e fundashonnan ku ta traha pa personanan ku un desabilidat kual ta Fundashon Pro Bista, Asosashon Totolika i Fundashon Alton Paas.
Un kombersashon sigur balioso pa sigui inkluí personanan ku un desabilidat asta den e proseso di elekshon. E kombersashon aki tabata un inisio pa prepará i mehorá eksperensia di personanan ku un desabilidat pa elekshonnan ku ta bin i no solamente persona den ròlstul pero tambe personanan ku otro desabilidat.
Puntonan ku a bin dilanti ta e echo ku Konseho Supremo Elektoral ta obligá pa kumplí ku e lei di elekshon i den e lei ta menshoná solamente tokante personanan ku un desabilidat visual. Pues si tin un hende ku ke vota pero e mes no por uza su man, segun lei e no por haña yudansa di un persona di konfiansa pa yud’é depositá su voto.
Loke si ta posibel ta ku e persona ku tin un desabilidat ku mester di yudansa por haña yudansa di sea e presidente di e urna òf un persona di su konfiansa pa drenta e urna, bai té na e lokèt, habri e papel di vota, pone e pòtlot den e persona su man i sali bai. E persona mes mester marka e rònchi segun lei ta indiká i e por bisa ku e ta kla i e persona ku ta yud’é ta dobla e papel bèk i pon’é den e buzon pe. Si akaso e persona a bai marka e rònchi i despues resultá ku ela hasi fout òf dor di falta di grip a marka dos rònchi, e por bisa ku ela hasi un fout i e presidente ta tuma e papel di vota, stèmpel e komo ‘onbruikbaar’ i e persona tin solamente un chèns mas pa haña un papel di vota nobo pa e por vota.
Kada presidente di urna ta responsabel i tin e autoridat pa tuma desishon den sirkumstansianan kaminda un persona yega i indiká ku e tin un desabilidat pasobra no tin hopi espasio den lei ainda pa tene kuenta ku personanan ku un desabilidat. Esaki ta algu ku parlamentarionan so tin e posibilidat pa mehorá dor di adapta e lei nan eksistente di elekshon ku konseho supremo elektoral ta obligá na mantene su mes na dje.
Kada persona su voto ta balioso i Fundashon Alton Paas ke enkurashá mas hende ku un desabilidat ku a risibí nan karchi pa vota pa bai vota. Hasi uso di bo derechi di voto.


text:
tijn van der Gulik
-
Lima2019
Tijn ta conta di con e la sinti pa representa Aruba
Laser Standard ta un di e disciplina nan cu tin den e deporte di Vela y den esaki nos tabata…Read More »
-
Lima2019
Un dia jen di biento na Paracas
Un dia yena di biento aki na Paracas Awe diaranson e deporte di Vela a continua caminda nos tres atleta…Read More »
-
Lima2019
Philipine y Tijn cla pa start
Philipine van Aanholt y Tijn van der Gulik cla pa inicia nan siguiente dia di competencia Awe diaranson a inicia…Read More »
-
Lima2019
Tijn ta cla pa competi na Lima
Riba e prome dia di competencia den e deporte di Vela, esaki a ser cancela debi na condicion di biento…Read More »


text:
Presidente Santos a kuminsá ku bishita ofisial na Reino Uní.
Djamars último, Reina Isabel II i e prínsipe di Edimburgo a risbí Presidente di Colombia, Juan Manuel Santos i su esposa María Clemencia Rodríguez de Santos. Asina e pareha a kuminsá e bishita di estado na Reino Uní. Den oranan di mèrdia e Reina i Prínsipe Felipe a risibí Presidente Santos den e pasio real, na sentro di Londres. Djis alu promé ku esei, e Prínsipe di Gales i e Dukesa di Cornualles a yega Hotèl Rosewood. Einan e Embahador di Colombia na Reino Uní, Néstor Osorio, a hiba nan e lugá kaminda Presidente Santos tabata. Prínsipe di Gales i Dukesa di Cornualles a saludá e Presidente di Colombia i su señora den representashon di e Reina i e Prínsipe di Edimburgo. Na yegada na e pasio real, e mandatario kolombiano a saludá Guardia kompañá pa e prínsipe Felipe di Edimburgo. Miéntras tanto, e Guardia di Onor a rindi onor na Presidente Santos i a zona e Himno Nashonal di Colombia. Esaki ta promé biaha ku Presidente Santos ta bishita Colombia.
Durante e promé parti di e bisita, Presidente Santos, tabata invitá pa e reina i Duke di Edimburgo na e galeria di foto, pa por mira e piesanan di e kolekshon real di arte. Mas lat, Presidente Santos a bai Abadía di Westminster. Einan el a saludá e Dekano i e integrantenan di e kuerpo kolegiado di Iglesia Anglikano. Ademas, e hefe di estado colombiano, a pone un ofrenda floral tambe na graf di e sòldá deskonosí.


text:
…Turismo a generá 68 mion florin den luna di sèptèmber 2015…
WILLEMSTAD- 27 di òktober 2015 – E festival di Curaçao North Sea Jazz (CNSJ) ta sigui kontribuí na kresementu di nos turismo. Pa luna di sèptèmber Ofisina di Turismo di Kòrsou (CTB) ta raportá un kontribushon direkto di 68 mion florin pa nos ekonomia. Esaki ta un kresementu di 7% kompará ku aña pasa kaminda un total di 63 mion florin a keda registrá.
E kantidat di turista di estadia pa luna di sèptèmber ta mustra un subida di 6%. Sifranan preliminar kolektá pa CTB ta indiká ku pa luna di sèptèmber a registrá un total di 39.907 turista di estadia. Na luna di sèptèmber aña pasá e kantidat di turista tabata 37.762.
Kantidat di bishitante for di eksterior pa Curaçao North Sea Jazz Festival
Gran mayoria di e bishitantenan for di eksterior ku a bishitá e festival a yega Kòrsou entre djarason 2 di sèptèmber i djabièrnè 4 di sèptèmber. Aña pasá e evento aki a tuma lugá den luna di ougùstùs. E kambio den fecha di e festival ta keda reflehá den e sifranan positivo pa turismo di estadia. Aunke ku por mira un bahada for di Venezuela, tòg por konstatá ku e evento di CNSJ a pèrkurá pa un subida den kantidat di bishitante den luna di sèptèmber. Dor di e efekto di un evento internashonal di e magnitut aki, CTB lo bai enfoká riba atraé eventonan internashonal den e periodonan ku nos isla tin e potensial pa krese suptantialmente.
Tráfiko debí na CNSJ a oumentá prinsipalmente for di Aruba, Colombia i Sürnam. E paisnan menshoná semper a demostrá nan interes pa e festival i e aña aki no tabata un eksepshon. Un análisis hasí durante di e 3 dianan promé ku e festival ta mustra un oumento di 273% mas bishitante for di Aruba kompará ku e mesun periodo aña pasa kaminda no tabatin niun evento tumando lugá. Dor di e festival a registrá 400 bishitante mas for di Aruba. E mesun fechanan aki ta mustra kresementu di 190% for di Colombia i 114% for di Sürnam.
E seis paisnan ku a registrá e mihó kresementu den kantidat di bishitante for di eksterior durante di e fechanan rondó di CNSJ ta keda ilustrá den e siguiente tabèl:
E informashon aki ta saká for di e karchinan di embarkashon i desembarkashon di CTB/Imigrashon
Turismo di estadia for di e diferente regionnan:
Merkado di Europa a registrá 3% mas turista na luna di sèptèmber. For di e region aki nos a risibí 15.205 turista di estadia kompará ku 14.762 na sèptèmber 2014. For di Hulanda, e pais for di kua nos ta risibí mas tantu turista a registrá un oumento di 6% kompará ku 2014.
E region Norteamerikano na luna di sèptèmber a konosé un kresementu di 29.65% ku un total di 5.182 turista, esaki tabata 3.997 aña pasá. Un kresementu di 21% a keda registrá for di Estado Unídos kual ta representá 4.547 turista di estadia. E esfuersonan di merkadeo hasí dor di sektor públiko i privá lo sigui pèrkurá pa resultadonan positivo for di e merkado di Estado Unídos. CTB ta komprometé na alkansá kresementu sólido durante di henter aña for di e merkado aki, ku lo por kondusí na e kantidat di buelonan ku a keda pronostiká. E buelonan di Air Canada henter aña for di Toronto ta sobresalí registrando oumento di 150% den kantidat di turista for di Canada. Un total di 635 kanades a bishita nos pais durante luna di sèptèmber.
Region di Sur Amérika a registrá un bahada di 3.22% na sèptèmber 2015. Un total di 14.325 turista a bishita nos pais kompará ku 14.801 na 2014. Venezuela a registrá un bahada di 9% den luna di sèptèmber 2015. Dor di monitor e situashon na Venezuela durante di e último lunanan CTB ya a premirá e bahada for di e merkado aki pa kual motibu a kuminsá hinka e esfuersonan di merkadeo dene merkado di Colombia. Tráfiko for di Colombia a subi ku 26% den sèptèmber komo resultado di e eliminashon di visa.
Sifranan i impakto ekonómiko promé 9 lunanan di 2015
Pa loke ta e promé nuebe lunanan di 2015 turismo di estadia a krese ku 4% di 325.167 pa 337.594. Un total di 12.427 turista adishonal a bishita nos pais registrando kresementu for di Nort Amérika i Europa. E regionnan a registrá kresementu di respektivamente 21% i 4%. Merkadonan di Sur Amérika i Karibe a registrá un kresementu neutral di 0% durante di e promé 9 lunanan di aña. E repartishon den merkadonan prinsipal ta, Nort Amérika 17.6%, Sur Amérika 28.1%, Karibe 7.5%, Europa 42.5% i otronan 4.3%.
Hasiendo uso di e modelo ‘Turistika’, CTB huntu ku MEO a kalkulá ku durante e promé nuebe lunanan di 2015, sektor di turismo a generá un impakto direkto di 588 mion florin pa nos ekonomia lokal. E montante aki ta representá un oumento kompará ku aña pasá kaminda un total di 550 mion florin a keda generá. Bishitantenan europeo ta responsabel pa 45.8% di e total. Tur huntu turistanan europeo a gasta 270 mion florin, siguí pa e turistanan for di e merkado di Sur Amérika ku 150 mion florin i esnan for di Nort Amérika ku 118 mion florin. Entradanan generá for di Karibe ta estimá na 33 mion florin.
Manera menshoná, e modelo ‘Turistika’ ta mustra ku sektor di turismo a generá un impakto direkto di yanüari pa sèptèmber 2015 di 588 mion florin. E turista ta gasta su sèn primordialmente na akomodashon (36.3%), kuminda i bebida (24.1%), kompra (22.7%), transporte (9.3%) i impuestonan direkto (7.6%).


text:
ORANJESTAD, 28 september 2020
Segun resumen di awe por tuma nota cu 89 persona mas a recupera, tin 28 caso nobo di Covid-19 di residente (39% "positive rate"), total di activonan a baha cu 61 persona y ta na 810 awe, total di testnan haci ta 309, testnan haci bou di residentenan na laboratorio di hospital ta 71 y total di caso di fayecimento relata na Covid-19 ta keda mescos, 25.
Hospital ta informa cu tin un total di 44 persona interna di cual 13 ta den cuido intensivo y 31 ta isola riba piso general.


text:
CBS ta start ku Enkuesta di Koyuntura pa aña 2022
Ofisina Sentral di Statistik (CBS) ta kuminsá e luna aki ku un enkuesta di koyuntura na Kòrsou bou di algun empresa selektá.
Meta di e enkuesta aki ta pa riba un base frekuente duna informashon riba desaroyo ekonómiko i empresarial.
E enkuesta aki ta un sondeo bou di kompanianan ku dies òf mas trahadó, miéntras serka e kompanianan ku ménos ku 10 trahadó lo hasi un muestra (steekproef). Total lo enkuesta mas o ménos 800 kompania.
E pregunta nan lo ta tokante volúmen di kompra i benta, kostonan di eksplotashon, invershonnan, i e situashon di personal pa aña 2022
Banda di esaki tin tambe pregunta tokante opinion di e kompanianan pa ku konfiansa di e kompania den futuro i e klima di invershon.
Tipo di informashon asina aki por pone gobièrnu i kompanianan tuma desishon mas mihó i fundá.
Kooperashon di e kompanianan lo pone e enkuesta aki bira eksitoso. CBS ke gradesí di antemano tur kompania ku ser aserka pa nan tempu i esfuerso.
Un resultado importante for di Enkuesta di Koyuntura ta e índise di koyuntura.
E índise di koyuntura ku ta agregá a base di konfiansa den futuro, persepshon i klima di invershon i kambionan di volúmen di benta, a bira na desèmber 2021 72


text:
Kuida bo djentenan
Mantené un bon higiena di bo boka Prevení ta mehor ku kura. Kontakto ku otro hende ta kuminsá ku un kombersashon o un smail. Bo no ta haña un di dos chèns pa hasi un promé impreshon. Djentenan bunita ta duna bo mas konfiansa den bo mes. Banda di e tratamentu na un dentista tin tambe kosnan ku bo mes por tene kuenta ku ne pa bo tin djente i un boka salu. Aki nos…
Konsekuensia Di Humamentu
Si bo ta un humadó diario esaki por tin hopi peliger pa bo salu. Esaki ta bini dor di e huma ku bo ta inhalá. Pero esaki por tin hopi peliger tambe pa esun ku bo ta huma banda di dje tur dia den kas. E persona aki tin mesun chèns ku bo di haña diferente tipo di kanser. Hopi hende ta pensa ku humamentu tin solamente kanser na pulmon komo konsekuensia. Pero humamentu ta…
Korda Hasi Bo Test! Evita Kanser Na Boka Di Matris
Kanser na boka di matris ta un tumor maligno na entrada di matris. Etipo di kanser akí ta desaroyá masha poko poko. E tèst bou di poblashonta detektá prinsipalmente e fasenan inisial. Tratando esakinan, bo taevitá ku nan ta desaroyá bira kanser na boka di matris. Infekshon di Human Papillomavirus (HPV) ta kousante di 95% di kaso dikanser na boka di matris. Mayoria di biaha, un infekshon di e vírùs akíta inofensivo. Ta mira kanser…
Dikon Bebe Awa Ta Importante Pa Nos Kurpa I Judabo Baha Di Peso?
Bebementu di awa: 1. ta bon pa nos kueru, 2. ta judabo baha di peso 3. ta bon pa baimentu af 4.ta preveni dolor di kabes Awa ta soru pa e transporte di supstansianan nutrivo dor di nos kurpa i ku sushi ta wordu saka for di nos kurpaBebe awa ta judabo baha di peso. Pero pa esaki bo tin ku hasi algun kos: 1. Bebe 1,5 a 2 liter di awa pa dia: e…
Konsekuensia di violensia domestiko serka muchanan i muhernan na estado
Hopi biaha parehanan tin problema i esaki ta wordu expresa di tal manera cu no ta bon pa e yunan. E problema ta bira un pleitamentu (abusu verbal) of violensia fisiko. Muchanan cu ta wordu lanta den un area cu tin violensia domestiko, por sufri di konsekuensianan grandi pa e muchanan cu ta awor den e situashon aki i tambe tin konsekuensianan pa den nan futuro. Aunke cu e mucha mes no ta wordu maltrata,…
Zona di temperatura peligroso pa kuminda
Zona di temperatura peligroso ta e zona ideal kaminda tin mas multiplikashon di mikrobio. Kontròl di temperatura ta e faktornan mas importante pa produsí i mantené un kuminda liber di mikrobio. E zona aki ta keda entre 5⁰- 60⁰ C Ora ta atendé kuminda entre e zona aki mester sòru pa esaki sosodé mas rápido posibel pa evitá demasiado multiplikashon dje mikrobionan. Tur kuminda mester keda kushina a fondo (temperatura haltu pa sufisiente tempu) pa…
Tentamentu/tèrmentu (pesten) serka muchanan
Kiko ta tentamentu/tèrmentu? Tèrmentu ta un forma agresivo dirigi na otro hende. Tur mucha ta tenta òf ta wòrdu tenta. Por ta prèt pa hasi wega ku otro. Pero e no ta prèt mas ora ku un persona wòrdu ofendí òf wòrdu ekskluí. E ora ei e ta wòrdu di ter. Tèrmentu ta un forma di agresividat i e intenshon ta pa hasi e otro daño. Si un mucha wòrdu tenta/ter esaki por hasié sinti…
Tandenstokers gebruiken, hoe doe je dat?
Tandenstokers kun je gebruiken om de ruimte tussen jouw tanden en kiezen schoon te maken. Zo houd je tanden, kiezen en tandvlees gezond. Er zijn verschillende soorten tandenstokers. Jouw tandarts kan je vertellen welke tandenstoker voor jou het beste is. Tandenstokers voor de tussenruimte Met een goede mondhygiëne houd je tanden, kiezen en tandvlees gezond. Twee keer per dag twee minuten tandenpoetsen met fluoridetandpasta vormt hiervoor de basis. Maar met een tandenborstel alleen kun je…
Ora hende bira malu pa via di alimento
Ora hende bira malu pa via di alimento, esaki ta kousa bastante problema no solamente pa e persona(nan) su salú, pero ta kousa gastunan enorme pa e persona o su seguro. Pa evitá ku fayonan humano ta tuma lugá ta masha importante pa tur hende ta na altura di reglanan básiko di higiena pa e alimentu keda liber di kontaminashon. Alimentu seif i saludabel. Kiko esaki ta nifiká? Alimentu seif i saludabel ta un kuminda…
Kon bo ta anda ku kondukto di agresividat
Kiko ta agreshon? Alegria, ferdriet, temor of rabia ta emoshonan mas importante serka un hende. Personanan ku wanta nan rabia aden hopi of kunsumi hopi, alolargo ta bira malu of frustra. De bes en kuando bo ventila bo rabia por ta salu. Pero e momento ku bo pasa e limitenan di un otro persona OF bo hasi danjo intenshonalmente na algu of un otro persona OF bo ke logra algu ku bo rabia of skonde…


text:
Posibilidat pa risibí finansiamentu pa proyektonan kultural
Posibilidat pa risibí finansiamentu pa proyektonan kultural
Geplaatst op 10 September 2021 dor di Ministerio Desaroyo Ekonómiko
Programa piloto nobo ‘Archipel.eu’
WILLEMSTAD – Pa medio di un programa ku ta karga e nòmber di Archipel.eu, artista i organisashonnan kultural prosedente di Pais i Teritorionan den Ultramar (Overseas Countries and Territories- OCT) i Regionnan Ultraperifériko (Outermost Regions- OR) awor lo por apliká pa risibí finansiamentu. Union Oropeo ta finansiá e programa Archipel.eu ku e meta pa krea posibilidatnan pa asina pais- i teritorionan ku tin un laso ku Oropa tambe yega na fondonan nesesario pa por realisá entre otro aktividat i proyektonan kultural. Komo un pais asosiá na Union Oropeo, Kòrsou tambe ta keda konsiderá un pais den ultramar i komo tal persona- i organisashonnan lokal tambe lo por forma parti di e programa akí si nan ta deseá esei.
E programa di Archipel.eu lo inisiá 11 di òktober próksimo i tin un durashon total di 24 luna. E programa akí ta inkluí apoyo finansiero dirèkt pa profeshonalnan riba tereno kultural, artistanan individual, gruponan di artista òf organisashon i institutonan kultural establesé den e 9 Pais i Teritorionan den Ultramar i e Regionnan Ultraperifériko. Durante e programa di Archipel.eu, tur persona i organisashon interesá lo tin tres oportunidat pa apliká pa risibí fondo. Den kaso di persona- i organisashonnan lokal ku tambe lo ta interesá pa forma parti di e programa di Archipel.eu, EU Desk Curaçao ta asistí i guia den esaki.
E promé oportunidat pa apliká lo ta pa e Fondo pa Preservashon i Balorashon di e Kulturanan den Ultramar i lo inisiá dia 11 di òktober ku un durashon di 12 siman. E fondo akí, ta spesialmente dirigí riba aktividatnan (tantu físiko komo virtual) ku ta tuma lugá den kuadro di konservashon i balorashon di patrimonionan intangibel den e Pais i Teritorionan den Ultramar i e Regionnan Ultraperifériko.
Di dos fondo ku por apliká p’e lo ta e Fondo di Mobilidat. Esaki ta un fondo spesialmente dediká na interkambio i koperashon pa ku proyektonan kultural. Pa e fondo akí tin dos momentu ku por entregá aplikashon. E promé periodo lo inisiá dia 11 di òktober i lo dura un total di 8 siman. E Fondo di Mobilidat lo sostené 22 petishon di mobilidat di persona, artista i profeshonalnan den e área di kultura. Na luna di febrüari 2022 e di dos parti di e fondo akí lo inisiá ku e enfoke riba kreashon di retnan di profeshonalnan den kultura.
E di tres fondo ku e programa di Archipel.eu ta ofresé tambe lo habri 11 di òktober i lo dura un total di 6 siman. Esaki lo ta pa e Archipel.eu Collection. E fondo akí lo apoyá distribushon di kreashonnan artístiko chikí ku tin di aber ku patrimonio i kreashonnan kontemporáneo.
Durante durashon di e programa di Archipel.eu, e Asosiashon di Pais i Teritorionan den Ultramar (OCTA) ta ofresé asistensia na tur persona i instansia ku ta deseá di partisipá. E asosiashon ta organisá entre otro seminarionan virtual pa asina hasi posibel ku un i tur lo por tin éksito ku nan partisipashon. Pa mas informashon tokante OCTA i e asistensia ku e asosiashon ta brinda durante e programa akí, por bishitá www.overseas-association.eu.
Persona- i organisashonnan lokal ku ke mas informashon òf mester di yudansa pa apliká pa un di e fondonan akí, por aserká EU Desk Curaçao via di nan página di Facebook òf por manda un mail na eudeskcuracao@gobiernu.cw.


text:
E videoclip mas nobo di SQUAD
SQUAD, ta un konstelashon formá dor di e artistanan Area 51, Mason, Chaika i Nkira, kual tur ya kaba tin nan nòmber den e mundu di farandula Urban. Despues di e prome singe di nan "Ora Bo Ke", ku a move sigur hopi bon, ayera nan a saka nan videoclip mas nobo titulá “Un Momento”. E single aki a ser lansá for di den December pero pa motibu di e schedule nan druk di tur e diferente artistanan, no a haña chèns pa graba un clip. Nos mester bisa ku e clip ta unu hopi kolorido ku ta klop perfektamente ku e vibe nan caribense di e kansion. Esun responsabel p'é produkshon ta: Zurich Music. Ya por solisitá e vershon akí na bo radio preferí I e videoclip ta visibel riba portal di youtube. E kansion nobo aki ta algu ku abo komo DJ i bon skuchado di muzik sigur no por falta riba bo playlist.


text:
Desde cu frontera entre Venezuela y e islanan Aruba, Boneiro cu Corsou a wordo a cera na Januari, Gobiernonan di e diferente paisnan a reuni pa jega na acuerdonan pa canalisa e entrada di productonan Venezolano na e islanan ABC. Na Aruba mes, diferente instancianan a reuni pa asina jega na un proceso pa cu jegadanan di e barquitonan pa asina cada instancia tene control segun su autoridad riba e barconan cu ta bin di Venezuela.
Despues di un reunion entre funcionarionan di Aruba y funcionarionan di Falcon cual a tuma luga na Mei. Aruba a cuminsa ricibi e prome barquitonan di fruta, berdura y pisca den cuminsamento di juni.
Recientemente a hasi e palabracionnan necesario cu Venezuela pa asina otro productonan tambe wordo exporta for di Venezuela y importa na Aruba. Na cuminsamento di augustus Ministerraad a tuma e decision pa permiti otro productonan for di Venezuela wordo importa na Aruba.
Pa medio di e comunicado aki nos kier informa pueblo di Aruba oficialmente cu Auba ta acepta otro productonan tambe cu ta wordo exporta for di Venezuela cu excepcion di gasolin, gasoil y koper.


text:
ORANJESTAD – Dialuna 8 di juni, Prome Minister Evelyn Wever-Croes a cera e conferencia di prensa di Gobierno di Aruba pa brinda informacion di maneho di Covid-19 enfatisando cu nos lo surpasa e momentonan dificil aki si nos tin fe, optimismo, solidaridad cu otro y determinacion.
“COVID-19 a bati na nos porta totalmente inespera. Riba e tereno di salud, danki na un strategia hopi agresivo y bon planifica, nos a logra domin’e na e momentonan aki. Aworaki nos enfoke ta riba economia cu ta den un crisis hopi grandi.
Gobierno a institui un comision di innovacion y recuperacion economico. Den e comision aki tin hopi sub-comision ta traha, diferente task force y mas di 100 persona ta traha cu ta duna nan tempo pa asina yuda nos reactiva nos economia na un manera innovativo.
Mesora Gobierno a yuda esnan cu a perde entrada y mas di 8000 persona a wordo yuda cu e asistencia financiero di FASE. E no ta facil pa regla un sistema pa yuda 8000 persona. Banda di esey e total di persona cu a pidi bijstand tambe a aumenta mas di lo costumber. Danki na subsidio di salaris 27 mil persona ta haña nan salaris paga y mas di 3000 comerciante mediano y chikito a haña asistencia financiero pa nan por draai 3 luna mas.
Esaki ta e sistema di ayudo financiero cu ainda nos ta dunando. E ta trece su retonan cu n’e. Mi sa cu e sistema no ta traha 100% pero e ta trahando hopi bon den e tempo cortico cu nos tawata tin pa set e up.
Banda di esey Gobierno a cuminsa tambe pa fast track e proyectonan cu nos tawata tin den pipeline caba. Pa cu esaki nos a cuminsa proteha nos areanan di naturalesa pa nos por cuminsa desaroya rond di e areanan aki. Mes momento nos a cuminsa traha riba e modelo economico nobo pa Aruba. Un modelo cu ta trece e cambionan necesario pa aisna nos tin un economia mas fuerte y resiliente cu ta innovativo y cu ta duna espacio pa wanta golpi si en caso nos bolbe haña un golpi manera esaki.
Enfoke riba esaki ta pa mehora e servicio na nos ciudadanonan. Den e cuadro aki mi por bisa tambe cu awe nos a anuncia e destaho publico pa un desaroyo nobo pa Aruba, sea un refineria of un otro tipo di actividad riba e area di refineria. Dialuna e destaho publico a cuminsa y tur interesadonan local y internacional tin 6 siman pa entrega nan expresion di interes pa asina nos por logra trece actividadnan nobo pa Aruba, diversifica nos economia y crea cupo di empleo.
Nos ta den crisis ainda pero nos ta trahando mes momento pa nos sali di e crisis aki y pa nos ta hopi mas fuerte. Manera mi a bisa caba riba e tereno di salud na e momentonan aki nos tin’e domina. Nos a habri economia interno y ta bayendo hopi bon. Aworaki nos ta trahando riba desaroyo nobo caminda por tin empleo nobo, desaroyo economico, un modelo fuerte y innova. P’esey mi kier a enfoca awe riba dje pasobra mi kier a laga bo awe cu optimism cu apesar cu nos a pasa den temponan dificil, nos tin temponan miho na caminda. Loke nos mester tin ta fe, nos mester ta optimista, solidario un cu otro y determina cu nos ta bay surpasa e momentonan dificil aki. Ami ti tur confiansa cu nos ta logra esaki”, Prome Minister a duna di conoce.


text:
Un vacuna ta un substancia biologico prepara cientificamente pa yuda e curpa humano defende su mes contra un virus. E vacuna ta wordo prepara cu sea un parti inactiva di e virus of geneticamente den forma di e tecnologia mRNA KIKO ESAKI TA?
Rond mundo y aki na Aruba tambe for di baby te cu adulto, mayoria hende a yega di haya un of mas vacuna pa yuda e curpa defende su mes contra malesanan manera entre otro Polio, Tetanus, Diphteria, Hepatitis-B, Rubella y mas.
Door di ricibi vacuna, nos curpa ta genera anticurpa pa por bringa e diferente virus y malesanan na momento cu nan drenta e curpa. Esaki ta sosode por medio di e anticurpanan cu e vacuna ta yuda e curpa genera.
Un virus awendia no ta keda solamente den un pais. Pa motibo di biahe y transporte di hende, bestia, cuminda y mercancia rond mundo e virusnan cu ta manifesta na un parti di mundo, tambe ta wordo transporta y infecta otro hende cu nan topa cu ne durante e biahe.
P’esey nos por a mira con e coronavirus cu ta causa COVID-19 a biaha di un pais pa otro y a infecta miyones di hende y a mata miyones di hende tambe. Pa motibo cu e coronavirus aki ta nobo y hende no tawata prepara pa esaki por a sosode.
Awor cu un vacuna a wordo crea, pueblonan rond mundo por proteha nan mes miho contra e virus.Dicon vacuna?E virus no ta warda pa hende o pueblonan keda vacuna, e ta sigui circula y transmiti su mes di hende pa hende tanten cu e por y alabes e por transforma su mes pa e por sobrevivi miho.
P’esey mas lihe un poblacion vacuna mas lihe por controla e transmicion y hasta porta elimina e virus. Mescos cu a controla of elimina varios otro virus den pasado manera; Sarampi, Polio y Rubella.Covid-19 Coronavirus ta tin un impacto devastador ariba henter mundo, mas di 100 miyon a keda infecta y el a mata mas di 2 miyon hende.
E tin un morbilidad cu mayoria malesa cronico. Esey kiermen cu si un pashent ta sufri di cualkier malesa cronico y e pega cu e Coronavirus esaki ta haci su condicion pio y mas peligroso.
Tin cu ta comenta cu ta apenas 1% di esnan cu haya e Coronavirus ta muri. Esey lo kiermen cu e otro 99% lo sobrevivi.E informacion aki por ta corecto pero no ta refleha e realidad.
Pa cada 1% (1 den 100) cu muri di e Coronavirus:· 19% ta wordo hospitalisa· 18% tin daño na nan curason pa resto di nan bida· 10% lo keda cu daño permanente na nan pulmon.
2% lo experiencia daño neurologico cu lo resulta den debilidad fisico cronico y perdida di coordinacion.· 2% lo experiencia daño neurologico cu lo resulta den perdida di funcion cognitivo.
Tambe, a detecta cu esnan cu pega cu Coronavirus por sufri di diferente otro condicion manera impotencia. Nos organonan tin porta cu yama ACE2 receptors. E piconan cu tin ariba e virus di COVID19 ta yabi cu por habri e portanan aki y drenta y biba den e cel.
Na momento cu e virus cuminsa multiplica, e ta mata e celnan y por te hasta mata e organo. Na e momento ey nos sistema inmunologico ta cuminsa reacciona agresivamente cual ta causa mayoria di e problemanan.Teniendo na cuenta cu esaki ta importante pa comprende mas di e vacuna contra e Coronavirus.
Na Merca y na Europa, cualkier remedi of vacuna ta pasa door di un proceso di control hopi rigido. Te hasta un proceso rapido, manera esun di e vacuna di e Coronavirus.
A tuma hopi luna y a haci prueba di eficacia y seguridad ariba miles di hende (mas cu 30000) prome cu e la wordo aproba.E vacuna contra e Coronavirus ta basa ariba un ciencia nobo caminda e code genetico di e virus ta wordo copia y ta traha un proteina similar na dje den forma sintetico.
Un fraccion chikito di e code genetico di e Coronavirus, den forma di un proteina, ta wordo inyecta den e curpa. Ora cu inyecta e proteina cu copia di e code genetico, e curpa ta kere cu e proteina ta e virus y ta activa su sistema inmunologico y ta cuminsa traha anticurpa pa bringa loke e ta kere ta e virus di berdad.
E curpa ta produci suficiente anticurpa pa si acaso despues e persona wordo contagia pa e virus di berdad e persona tin suficiente pa combati e virus y door di esey e persona no ta bira malo.
Normalmente, pa e curpa crea un inmunidad ainda mas fuerte ta duna dos inyeccion di e vacuna. Uno prome y despues di 21 dia uno mas cu ta un “booster” cu ta permiti e curpa di reacciona ainda miho ariba e virus.
E vacuna ta cuminsa traha asina cu e wordo inyecta pero ta yega su efectividad maximo 7 dia despues di e di dos dosis.Mayoria efecto secundario ta leve y ta dura alrededor di un dia.


text:
(NLTimes) – E edad medio mundialmente ta na 31 aña di edad. Sinembargo na Hulanda, esaki ta cay algun caminda den e 40.
E poblacion Hulandes cu ta drentando edad avansa lo tin un impacto riba e economia y mercado di labor pa e añanan binidero. Segun NOS, esaki por ser mira den mayoria di e casonan di 3 pais unda cu ta enfrenta un situacion similar cu etapanan mas avansa di e crisis manera Spaña, Italia y Hapon.
E paisnan aki tin un edad medio cu ta hasta mas halto cu esun di Hulanda. Tambe nan ta continua cu averahenan abao di nacemento, cual ta algo sumamente importante pa e prosperidad di un pais. Sinembargo otro obstaculonan ta preveni hende di tin mas yiu. Na Italia por ehempel, e no ta facil pa muhenan haya un trabao flexibel cu ta haci posibel pa tin yiu, cual ta nifica cu hopi biaha nan ta warda te mas despues den nan bida pa haya yiu segun NOS.
“Si un pareha no haya yiu te ora cu nan tin mas di 30 aña di edad, e chens ta mas chikito cu nan lo haya 2 of mas yiu,” Elena Ambrosetti a conta NOS.
E sistema di pension tambe ta den peliger, cu un falta di personanan hoben den e mercado di labor. Na Hulanda, e edad di pension a ser aumenta cu 3 luna den aña 2022, aunke e no lo aumenta di e edad actual pa algun aña mas. Hapon su dilema actual por ilustra Hulanda su futuro.